
	诪转谞讬' 讘讛诪讛 讛诪拽砖讛. 讻讬讜谉 砖讬爪讗 讘砖专 讞讜抓 诇诪讞讬爪转讜 谞讗住专. 讻讚讚专讬砖 诇拽诪谉 讚讜诪讬讗 讚讟专驻讛 讚讗讬谉 诇讛 讛讬转专: 住讬驻讗 诪讗讬 拽诪''诇 讚讻讬讜谉 砖讬爪讗 专讗砖讜 讛讜讬讗 诇讬讚讛 转谞讬谞讗. 讜讗''转 讜讚讬诇诪讗 讗讬爪讟专讬讱 诇讗砖诪讜注讬谞谉 讗注''讙 讚讛讞讝讬专讜 讛讜讬 讻讬诇讜讚 讚诪讛讛讬讗 讚讘讻讜专讜转 诇讗 砖诪注讬谞谉 讗诇讗 讘诇讗 讛讞讝讬专讜 讜讬''诇 讚驻砖讬讟讗 诇讬讛 讚讻讬讜谉 讚讘诇讗 讞讝专讛 讛讜讬讗 诇讬讚讛 讻讬 讛讞讝讬专讜 谞诪讬 诇讗 讻诇讜诐 讛讜讬讗 讜诪讬讛讜 讗讬 诇讗讜 讛讛讜讗 讚讘讻讜专讜转 诇讗 讛讜讬讗 拽砖讬讗 诇讬讛 讗诪讗讬 讗讬爪讟专讬讱 诇讬讛 诇诪讬转谞讬 讛讞讝讬专讜 讚讻讬讜谉 讚讗爪讟专讬讱 诇讗砖诪讜注讬' 讚讬爪讬讗转 专讗砖 讛讜讬讗 诇讬讚讛 讗砖诪讜注讬谞谉 谞诪讬 讗讙讘 讗讜专讞讬讛 讚讞讝专讛 诇讗讜 讻诇讜诐 讛讜讗 讗讘诇 讻讜诇讬讛 讘讘讗 诇讬转 诇讬讛 诇诪讬转谞讬 诪砖讜诐 讛讗讬 讞讬讚讜砖 驻讜专转讗 讜讝讛 谞诪讬 讗讬谉 诇讛拽砖讜转 讚讛讻讗 讗爪讟专讬讱 诇讗砖诪讜注讬谞谉 讚讗驻讬' 诪讛 砖讘驻谞讬诐 讗住讜专 讚诇专讘 讬讛讜讚讛 讗住讜专 拽讗讬 讗注讜讘专 讜讛讗 诇讗 砖诪注讬谞谉 诪讛讛讬讗 讚讘讻讜专讜转 讚讛讗 谞诪讬 驻砖讬讟讗 讚讻讬讜谉 讚讞砖讬讘 讻讬诇讜讚 讜讗驻讬' 诪讛 砖讘驻谞讬诐 讗住讜专 讻讬讜谉 砖讛讜诇讚 砖诇诐 讜讘谞讞转讱 讛讜讗 讚诪讬讘注讬讗 诇讬讛 诇拽诪谉 讻诪讜 砖讗驻专砖 诇拽诪谉 讘注讝专转 讛讗诇: 讟注诪讗 讚专讗砖讜 诪转 讛讗 专讗砖讜 讞讬 讻讜'. 转讬诪讛 讚讛讜讛 诇讬讛 诇诪驻专讱 讘驻砖讬讟讜转 诪讚拽转谞讬 讜讗讬谉 讘讻讜专 诇讻讛谉 讗''讻 诪讻讬 讬爪讗 专讗砖讜 讛讜讬 讻讬诇讜讚 讜讬''诇 诪砖讜诐 讚讗讬讻讗 诇诪讚讞讬 诪讗讬 专讗砖讜 专讜讘讜 讻讚讚讞讬 讘驻' 讬砖 讘讻讜专 (讘讻讜专讜转 诪讜:) 讚讗诪专 砖诪讜讗诇 讗讬谉 讛专讗砖 驻讜讟专 讘谞驻诇讬诐 讜驻专讬讱 诇讬讛 诪讛讗 讚讗讬谉 讘讻讜专 诇讻讛谉 讜诪砖谞讬 诪讗讬 专讗砖讜 专讜讘讜 驻讬专讜砖 讬爪讗 专讗砖讜 讜讙诐 讬爪讗 专讜讘讜 讗讞''讻 讜驻专讬讱 讜谞讬转谞讬 专讜讘讜 讜诪砖谞讬 讚谞拽讟 专讗砖讜 诇诪讬讚拽 讛讗 专讗砖讜 讞讬 讘讻讜专 诇谞讞诇讛 谞诪讬 诇讗 讛讜讬 讛诇讻讱 注讬拽专 驻专讻讬讛 诪讛讗讬 讚讬讜拽讗 讜讛讜讛 诪爪讬 诇诪讬驻专讱 讛讻讗 诪诪转谞讬' 讚谞讚讛 讚转谞谉 (讚祝 讻讞.) 讬爪讗 讻讚专讻讜 诪砖讬爪讗 专讜讘 专讗砖讜 讜讗讬讝讜 专讜讘 专讗砖讜 诪砖转爪讗 驻讚讞转讜: 讗讚诐 诪讘讛诪讛 诇讗 讬诇讬祝 讚讗讬谉 驻专讜讝讚讜专 诇讘讛诪讛. 讛讗讬 驻专讜讝讚讜专 讚讛讻讗 诇讗 讛讜讬 讻讬 讛讛讜讗 讚讬讜爪讗 讚讜驻谉 (谞讚讛 讚祝 诪讘:) 讚讗诪专 讚诪讻讬 讛讜爪讬讗 讜诇讚 专讗砖讜 讞讜抓 诇驻专讜讝讚讜专 讛讜讬 讻讬诇讜讚 讚讗讬 讻驻专讜讝讚讜专 讚讛转诐 讗讬讬专讬 讛讻讗 诪讛 讛讬讛 讬讻讜诇 讛驻专讜讝讚讜专 诇注讻讘 讛诇讬讚讛 讻讬讜谉 砖讛专讗砖 讞讜爪讛 诇讜 讗诇讗 驻专讜讝讚讜专 讚讛转诐 讛讜讗 讘讬转 讛讞讬爪讜谉 讜讚讛讻讗 讛讜讗 注讜讘讬 讛讬专讻讬诐 讛诪讻住讬诐 讗转 讛专讞诐 砖讘讬谉 讛讬专讻讬诐 讻讚驻''讛 讜诪砖''讛 诇讗 讞砖讬讘 讻讬诇讜讚 讘讬爪讬讗转 专讗砖 讞讜抓 诇专讞诐 讜讗讬谉 转讬诪讛 注诇 砖讛诇砖讜谉 砖讜讛 讜讛驻讬专讜砖 诪砖转谞讛 讚讻讬 讛讗讬 讙讜讜谞讗 讗砖讻讞谉 讘驻' 讛诇讜拽讞 讘讛诪讛 (讘讻讜专讜转 讚祝 讻.) 讚讗诪专 专讘讬 [讬讛讜砖注] 讟讬谞讜祝 驻讜讟专 诪讘讻讜专讛 讚讞砖讬讘 讛讟讬谞讜祝 讜诇讚 讜诇讗 讛讜讬 讛讛讬讗 讟讬谞讜祝 讜诇讚 讻讬 讛讗讬 讚驻' 讛诪驻诇转 (谞讚讛 讚祝 讻讟.) 讚专讜讘 讬讜诇讚讜转 诪讟谞驻讜转: 砖诇讬讗 砖讬爪转讛 诪拽爪转讛 讗住讜专 讘讗讻讬诇讛. 讗驻讬' 诪讛 砖讛讬讛 讘驻谞讬诐 讘砖注转 砖讞讬讟讛 讜讗''转 讛讬讻讬 诪讜讻讞 诪讬谞讬讛 讚讘专讗砖 讛讜讬 讻讬诇讜讚 讚诇诪讗 诪砖讜诐 讚讙讝专讬谞谉 诪拽爪转讛 讚诪讛讗 谞诪讬 讚讞讬 诇讛 讘驻''拽 讚讘''拽 (讚祝 讬讗.) 讚拽讗诪专 讗诪讬诇转讗 讚专讘讬 讗诇注讝专 诪讗讬 拽讗 诪砖诪注 诇谉 讚讗讬谉 诪拽爪转 砖诇讬讗 讘诇讗 讜诇讚 转谞讬谞讗 砖诇讬讗 砖讬爪转讛 诪拽爪转讛 讻讜' 讜讬''诇 讚讗诐 讗讬转讗 讚讘讬爪讬讗转 讛专讗砖 诇讗 讛讜讬讗 诇讬讚讛 诇讗 讛讬讛 专讗讜讬 诇讙讝讜专 讻讬讜谉 讚讘诪拽爪转讛 讗讬 讗驻砖专 讘砖讜诐 驻注诐 诇讘讗 诇讬讚讬 讞砖讬讘讜转 诇讬讚讛 讜诪讛讻讗 诇讬讻讗 诇诪驻专讱 诇砖诪讜讗诇 讚讗诪专 讘驻' 讬砖 讘讻讜专 (讘讻讜专讜转 讚祝 诪讜:) 讚讗讬谉 讛专讗砖 驻讜讟专 讘谞驻诇讬诐 讚讚讬诇诪讗 讛讬讬谞讜 讚讜拽讗 讘讘讛诪讛 讗讘诇 讘讗讚诐 诇讗 砖诪注讬谞谉 诪讛讻讗 讚讛讗 讚拽转谞讬 住讬驻讗 讻住讬诪谉 讜诇讚 讘讗砖讛 讻讱 住讬诪谉 讜诇讚 讘讘讛诪讛 讛讬讬谞讜 诇注谞讬谉 砖诇讬讗 讚讛讜讬 住讬诪谉 讜诇讚: 讻住讬诪谉 讜诇讚 讘讗砖讛 讻讱 住讬诪谉 讜诇讚 讻讜'. 讜讗''转 诪讗讬 驻砖讜讟 讬讜转专 讘讝讛 诪讘讝讛 讜讬''诇 诪砖讜诐 讚转谞谉 讘谞讚讛 (讚祝 讻讛.) 讚讘讗砖讛 讛讜讬 砖驻讬专 住讬诪谉 讜诇讚 诇讻讱 拽讗诪专 讚讗注''讙 讚讘讘讛诪讛 诇讗 讛讜讬 砖驻讬专 住讬诪谉 讜诇讚 诪''诪 讘砖诇讬讗 砖讜讛 诇讗砖讛:





专讘讬谞讜 讙专砖讜诐

讘讛诪讛 讛诪拽砖讛 诇讬诇讚 讻讜'. 讻诇讜诪专 诪讞诪转 拽讬砖讜讬 讛讜爪讬讗 注讜讘专 讗转 讬讚讜 诪讘讬转 讛专讞诐 讜讛讞讝讬专 讜讗讞"讻 砖讞讟讜 讗转 讗诪讜 诪讜转专 讘讗讻讬诇讛 讛注讜讘专 讚讗注"讙 讚讛讜爪讬讗 讬讚讜 诇讗 讞砖讜讘 讬讜爪讗 讞讜抓 诪诪讞讬爪转讜 讗讘诇 讛讜爪讬讗 专讗砖讜 讛专讬 讝讛 讻讬诇讜讚 讗注"驻 砖讛讞讝讬专讜 讜讗住讜专 讻讜诇讜 讗注"讙 讚砖讞讟讜 讗转 讗诪讜 诇讗 诪注诇讬 诇讬讛 砖讞讬讟讛:



诪"讟 讚讗诪专 拽专讗 讜讘砖专 讘砖讚讛 讟专驻讛 讻诇讜诪专 讻讬讜谉 砖讬爪讗 诪诪讞讬爪转讜 讛专讬 讝讛 讻讟专驻讛 诪讛 讟专驻讛 讚讗讬谉 诇讛 讛讬转专 讗祝 讝讛 讗讬谉 诇讛 讛讬转专 讜讟注诐 讝讛 [讘注讬谞谉] 诇驻专讜砖讬 诇拽诪谉:



转谞讬谞讗 讛讘讗 讗讞专 讛谞驻诇讬诐 讻讜'. 讻诇讜诪专讗)谞专讗讛 讚爪"诇 讻诇讜诪专 转谞讬谞讗 讚讛讜爪讬讗 专讗砖讜 讛讜"诇 诇讬讚讛 讚讗诪专 讗讚诐 讛讘讗 讜讻讜'. 讜诇讚 讚讗诪专 讗讚诐 讛讘讗 讗讞专 讛谞驻诇讬诐 讗注"驻 砖讛谞驻诇 讛讜爪讬讗 专讗砖讜 讞讬 讻诇讜诪专 诇讗 讻诇讜 诇讜 讞讚砖讬讜 讗讜 讛谞驻诇 讛讬讛 讘谉 讟' 讞讚砖讬诐 砖讻诇讜 诇讜 讞讚砖讬讜 讜讛讜爪讬讗 专讗砖讜 诪转 讛讘讗 讗讞专讬讜 讘讻讜专 诇谞讞诇讛 讚讻转讬讘 讻讬 讛讜讗 专讗砖讬转 讗讜谞讜 讻讬讜谉 讚谞驻诇 诇讗 讻诇讜 诇讜 讞讚砖讬讜 讜讘谉 讟' 砖诇讗 讛讜爪讬讗 专讗砖讜 讗诇讗 诪转 诇讗 讞砖讜讘 专讗砖讬转 讗讜谞讜 讗诇讗 讛讘讗 讗讞专讬讜 讗讬谉 讘讻讜专 诇讻讛谉 讚谞驻诇 讻讬讜谉 讚讛讜爪讬讗 专讗砖讜 讞讬 讛讜讗 讛讬讛 讘讻讜专 讗讜 讘谉 讟' 砖讛讜爪讬讗 专讗砖讜 诪转 讜讗讬谉 诇讜 诇讻讛谉 讞诪砖 住诇注讬诐 诪谉 讛讗讞专讜谉:



讚讗讬谉 驻专讜讝讚讜专 诇讘讛诪讛 讜讻讬讜谉 讚讛讜爪讬讗 专讗砖讜 诪讬讚 讞砖讜讘 讻讬诇讜讚 讚讞砖讬讘 驻专爪讜祝 驻谞讬诐 讚讬讚讬讛 讻诇讜诪专 (讻讬讜谉) [讛诇讻讱] 讚讛讜爪讬讗 专讗砖讜 诪讬讚 讞砖讜讘 讻讬诇讜讚 讜诇讬讻讗 (诇诪讬诪专) [诇诪讬诇祝] 讘讘讛诪讛:



讛讗 谞诪讬 转谞讬谞讗 砖诇讬讗 砖讬爪转讛 诪拽爪转讛. 讻诇讜诪专 讘讛诪讛 谞诪讬 转谞讬谞讗 讚讬爪讬讗转 专讗砖讜 讞砖讜讘 砖诇讬讗 砖讬爪转讛 诪拽爪转讛 讚讗诪专讬' 讗讬谉 砖诇讬讗 讘诇讗 讜诇讚 讜讻讬讜谉 砖讬爪转讛 诪拽爪转讛 讜讚讗讬 注诐 专讗砖讜 讬爪讗讛 讜讗住讜专讛 讘讗讻讬诇讛 讚讬爪讗讛 讞讜抓 诇诪讞讬爪转讛:



讗讬 讗诪专转 讘砖诇诪讗 讛讞讝讬专 讚专讬砖讗 讚讜拽讗. 讻诇讜诪专 讛讜爪讬讗 注讜讘专 讗转 讬讚讜 讜讛讞讝讬专讛 诪讜转专 讘讗讻讬诇讛 讛讗讘专 讜讟注诪讗 讚讛讞讝讬专 讚砖讞讬讟转 讗诪讜 诪讟讛专转讜 讗讘诇 诇讗 讛讞讝讬专 讗住讜专 讜讛讞讝讬专 讚讜讜拽讗 转谞讗 住讬驻讗 讛讜爪讬讗 专讗砖讜 讗注"驻 砖讛讞讝讬专讜 讛专讬 讝讛 讻讬诇讜讚 讚讛讗 讘讘讗 诇讗 爪专讬讻讗 讚转谞讬谞讗 讘诪拽讜诐 讗讞专 讻讚讗诪专讬谞谉 砖诇讬讗 砖讬爪转讛 诪拽爪转讛 讗诪讟讜诇 专讬砖讗 讚讜讜拽讗 讗诇讗 讗讬 讗诪专转 诇讗讜 讚专讬砖讗 讚讜讜拽讗 讚驻专讬砖讬转 讛讗 讚转谞谉 诪讜转专 讘讗讻讬诇讛 讗注讜讘专 讜讛讞讝讬专 诇讗讜 讚讜拽讗 讛"讛 讚讗注"讙 讚诇讗 讛讞讝讬专 讜住讬驻讗 谞诪讬 诇讗讜 讚讜拽讗 讛讬讬谞讜 讛讜爪讬讗 专讗砖讜 讗注"驻 砖讛讞讝讬专讜 讛专讬 讝讛 讻讬诇讜讚 讚转谞讬谞讗 讘诪拽讜诐 讗讞专 诇诪讛 诇讬 诇诪讬转谞讬讛 讻诇诇:



诇讗 诇注讜诇诐 讗注讜讘专. 讻诇讜诪专 讛讗 讚转谞谉 讛讞讝讬专讜 诪讜转专 讘讗讻讬诇讛 讗注讜讘专 转谞谉 讗讘诇 讗讘专 注爪诪讜 讗住讜专 讘讗讻讬诇讛 讜讗讬 驻专讻转 诪讗讬 讗专讬讗 讛讞讝讬专讜 讗驻讬' 诇讗 讛讞讝讬专讜 谞诪讬 诇讗 谞爪专讻讛 讗诇讗 诇诪拽讜诐 讞转讱 讗诐 讛讞讝讬专 诪拽讜诐 讞转讱 诪讜转专 讜讗讬 诇讗 讛讞讝讬专 诪拽讜诐 讞转讱 讗住讜专:



砖讞讟 讗转 讗诪讜 讜讗讞"讻 讛讞讝讬专讜. 讗住讜专 讘讗讻讬诇讛 讚讗讬谉 砖讞讬讟转 讗诪讜 诪讟讛专转讜 讚诇讗 讛讜讛 讛讗讘专 讘诪注讬 讗诪讜 讻讬 砖讞讟讛:



讞转讻讜 讜讗讞"讻 砖讞讟 讗转 讗诪讜 砖讘讞讜抓 讻讜'. 讻诇讜诪专 讚诪讞讬讬诐 诇讗 诪拽讘诇 讟讜诪讗讛:



砖讞讟 讗诪讜 讜讗讞"讻 讞转讻讜 讛讘砖专 诪讙注 谞讘诇讛 讚讚诪讬 讻砖讞转讻讜 讻诪讬 砖谞讜讙注 讛谞讘诇讛 讘讟讛讜专 讻讚讘注讬谞谉 诇驻专讜砖讬 讘讙诪' [诇拽诪谉 注讘 讗]:





专诪讘"谉

讛讗 谞诪讬 转谞讬谞讗 砖诇讬讗 砖讬爪讗转 诪拽爪转讛 讗住讜专讛. 拽"诇 诪讗讬 转谞讬谞讗, 讛转诐 诪砖讜诐 讚讙讝专讬谞谉 诪拽爪转讛 讗讟讜 专讜讘讗 讜诇讗 诪砖讜诐 讚讛讜爪讬讗 专讗砖讜 讛专讬 讛讜讗 讻讬诇讜讚 讜讛"谞 专诪讬谞谉 讘驻"讚 讗讘讜转 谞讝讬拽讬谉 讜讗驻砖专 讚诪诇转讗 讚诇讗 砖讻讬讞 讛讜讗 讜诇讗 讞讬讬砖讬' 讜讗注"讙 讚讛转诐 拽住"讚 诇诪讚讞讬 讛讻讗 诇讗 谞讬讞讗 诇讬讛 讘讛讻讬 讚注讚讬驻讗 诪讬谞讛 诪转专抓 诇讛. 



讛讗 讚讗诪专讬谞谉 讗讬讬讚讬 讚讘注讬 住讬驻讗 诇诪讬转谞讬 讛讜爪讬讗 专讗砖讜 讗注"驻 砖讛讞讝讬专讜 讛专讬 讝讛 讻讬诇讜讚 转谞讗 谞诪讬 专讬砖讗 讛讞讝讬专讜. 诇讗讜 讚讜拽讗 讛讞讝讬专讜 讗驻讬' 讘住讬驻讗 讗诇讗 诪砖讜诐 讚拽讘注讬 诇诪转谞讬 住讬驻讗 讛讜爪讬讗 专讗砖讜 讛"讝 讻讬诇讜讚 讜讗讙讘 讗讜专讞讬' 转谞讗 讗注"驻 砖讛讞讝讬专讜 讜诪砖"讛 转谞讗 专讬砖讗 讛讞讝讬专讜 讗注"讙 讚讛讞讝讬专讜 诇讗 拽诪"诇 诪讬讚讬 诇讗 讘住讬驻讗 讜诇讗 讘专讬砖讗.
讜讗讬谉 讗转讛 讬讻讜诇 诇驻专砖 讚讛讞讝讬专讜 讚住讬驻讗 讗讬爪讟专讬讱 讚讗讬 诇讗 转谞讗 讛讻讬 讛讜"讗 讛讜爪讬讗 专讗砖讜 讛"讝 讻讬诇讜讚 讜讗诐 讛讞讝讬专讜 诪讜讞讝专 讜讗讬谞讜 讻讬诇讜讚 砖讗"讻 诪讗讬 讛讗讬 讚讗诪专讬' 转谞讬谞讗 砖诇讬讗 砖讬爪讗转 诪拽爪转' 讗住讜专讛 诇讬诪讗 诇讬讛 讗讬 诪讛讗 讛讜"讗 讘砖诇讗 讞讝专讛 讗诇讗 砖砖讞讟讛 诪讬讚 讗诇讗 砖"诪 讚讛讗 驻砖讬讟' 讛讬讗 砖诪砖讛讜讗 讻讬诇讜讚 讗注驻"讬 砖讞讝专 讗讬谞讜 讻诇讜诐. 讜讬"讗 讚讬"诇 讚讛讗 讚转谞讬讗 砖诇讬讗 砖讬爪讗转 诪拽爪转讛 讻砖讞讝专讛 诪砖诪注 诇讬讛 诪讚诇讗 拽转谞讬 讜讗诐 讛讞讝讬专讛 诪讜转专转 讜讛讛讬讗 讚转谞谉 讘谉 讟' 砖讬爪讗 专讗砖讜 诪转 讻砖讞讝专 讜谞讜诇讚 讛砖谞讬 讛讬讗 讻讙讜谉 讘讬讜诇讚转 转讗讜诪讬诐 讜讻谉 驻讬专砖"讬 讝"诇 讜诇转谞讗 讚诪转谞讬' 诇讗讜 讘讬讜诇讚转 转讗讜诪讬诐 转谞谉 讗诇讗 砖讬诇讚讛 谞驻诇 讘专讗砖讜 讞讬 讗讜 讘谉 讟' 砖拽讜讚诐 讛讜爪讗转 讛专讗砖 诪转 讬爪讗讜 讻讜诇谉 讜讞讝专讛 讜谞转注讘专讛 讜讬诇讚讛 诪讚讚讬讬拽讬谞谉 讟注诪讗 讚讬爪讗 专讗砖讜 诪转 讛讜讗 讛讗 专讗砖讜 讞讬 讘讻讜专 诇谞讞诇讛 谞诪讬 诇讗 讛讜讬 讜讗讬 讘诪讞讝讬专 专讗砖讜 讜谞讜诇讚 砖谞讬 诇"诇 诇诪讬讚拽 讛讻讬 讻讬讜谉 讚讛讘讗 讗讞专讬讜 讗讬谞讜 讘讻讜专 诇讻讛谉 讗诇诪讗 讚拽讗诪专 诇讬讚讛 讛讜讜转 讚讻诇 讚诇讗 讛讜讬讗 诇讬讚讛 诇讗 驻讟专 专讞诐 讻诇诇 讗诇讗 讘谞讜诇讚 讻讜诇讜 转谞谉 讚讜讚讗讬 讛讘讗 讗讞专讬讜 讗讬谞讜 讘讻讜专 诇讻讛谉 讚讛讗 讗驻讬' 砖驻讬专 讜砖诇讬讗 驻讟专 专讞诐 讜讛讘讗 讗讞专讬讜 讗讬谞讜 讘讻讜专 诇讻讛谉 讜诪砖讜"讛 讚讬讬拽讬' 诇讛 诪讟注诪讗 讚讬爪讗 专讗砖讜 诪转 讛讗 讬爪讗 专讗砖讜 讞讬 讜诪转 讜讗讞"讻 讬爪讗 讻讜诇讜 讘讻讜专 诇谞讞诇讛 谞诪讬 诇讗 讛讜讬 [讚拽诪"诇] 讚拽诪讗 谞诪讬 砖谞讜诇讚 讻讜诇讜 讜讗讞"讻 诪转 讛讜讗.





专砖讘"讗

诪转谞讬': 诪谉 讛讟讞讜诇 讜诪谉 讛讻诇讬讜转 讗住讜专 讘讗讻讬诇讛. 驻讬专讜砖   专讘讬谞讜 砖诇诪讛 讝"诇 讚诇讛讻讬 谞拽讟 诪谉 讛讟讞讜诇 讜诪谉 讛讻诇讬讜转 诇驻讬 砖讛讜讗 讚讘专 讚诇讗 诪讬讟专驻讬   讘讛讜 讘讛诪讛, 讜讗驻砖专 讚住讘讬专讗 诇讬讛 诇专讘讬谞讜 讝"诇 讻诇讬砖谞讗 讘转专讗 讚讗讬转诪专 诇注讬诇 讘驻专拽 讗诇讜   讟专讬驻讜转 (讞讜诇讬谉 谞讛, 讗(讚谞拽讘 诇讞讜讚 讜谞讞转讱 诇讞讜讚. 讜砖诪讗 诪砖讜诐 讚驻砖讟讗 讚诪转谞讬转讬谉 讛讻讬 诪砖诪注   驻讬专(讜)砖 讻谉. 讗讘诇 诇注谞讬谉 讛诇讻转讗 住驻讜拽讗 诪住驻拽讗 诇谉 讗讬 讻诇讬砖谞讗 拽诪讗 讚讗讬转诪专 讛转诐   讚讘讛诪讛 讙讜驻讗 诪讬转住专讗 讘讛讻讬, 讜讘讚讬谉 讛讜讗 讚诇讬转谞讬   讗住讜专讛, 讜讗讬讬讚讬 讚转谞讗 专讬砖讗 诪讜转专 转谞讗 住讬驻讗 谞诪讬 讗住讜专 讜讗讬 讻诇讬砖谞讗 讘转专讗 讚讗诪专讬谞谉   谞讬拽讘 诇讞讜讚 讜谞讞转讱 诇讞讜讚 讜讻讘专 讻转讘转讬 诇诪注诇讛 讚讻讬讜谉 讚讗转诪专 讛讻讬 讜讗转诪专 讛讻讬 讜诇讗   讗讬转讘专专 讘讛讬 诇讬砖谞讗 诪讬谞讬讬讛讜 拽讬讬诪讗 诇谉 讘砖诇 讛转讜专讛 讛诇讱 讗讞专 讛诪讞诪讬专, 讗祝 注诇 驻讬   砖讛专讘 讘注诇 讛注讬讟讜专 讝"诇 驻住拽 讻诇讬砖谞讗 讘转专讗 讚谞讬拽讘 诇讞讜讚 讜谞讞转讱 诇讞讜讚.



 讙诪专讗: 讛讗 谞诪讬 转谞讬谞讗 砖诇讬讗 砖讬爪转讛 诪拽爪转讛 讗住讜专讛 住讬诪谉 讜诇讚 讘讗砖讛 住讬诪谉 讜诇讚   讘讘讛诪讛. 讻讱 讙讬专住转 专砖"讬 讝"诇. 讜讻谉 讘转讜住' 讜诪拽爪转 住驻专讬诐 讬砖 砖讙讜专住讬谉 讻住讬诪谉   讜诇讚 讘讗砖讛 讻讱 住讬诪谉 讜诇讚 讘讘讛诪讛, 讜讗讬谞讜 诪讞讜讜专 讚讗讬讝讛 驻砖讬讟讜转 讬砖 讬讜转专 讘讗砖讛   诪讘讘讛诪讛 砖转讜诇讛 讝讜 讘讝讜, 讜讗诐 转讗诪专 诪讗讬 拽讗 诪拽砖讛 诪砖诇讬讗 砖讬爪讗转讛 诪拽爪转讛, 讚讛讗   讚讞讬谞谉 讘驻"拽 讚讘讘讗 拽诪讗 (讬讗, 讗) 讚讟注诪讗 诇讗讜 诪砖讜诐 讚讛讜爪讬讗 专讗砖讜 讛专讬 讛讜讗 讻讬诇讜讚,   讗诇讗 诪砖讜诐 讚讙讝专讬谞谉 诪拽爪转讛 讗讟讜 专讜讘讛 诪砖讜诐 讚讝诪谞讬谉 讚诪拽爪转讛 谞诪讬 讛讜讬讗 讻专讜讘讗,   讜讛讬讻讬 讚诪讬 讻讙讜谉 砖讬爪讗 专讗砖讜 砖诇 讜诇讚 讘讗讜转讜 诪拽爪转, 讗讘诇 讗诐 诇讬讚转 专讗砖讜 诇讗 讛讜讬   讻专讜讘讗 诇讗 讛讜讬 讙讝专讬谞谉 诪拽爪转讛 诇注讜诇诐 讗讟讜 专讜讘讗. (讜讛专诪讘"诐) [讜讛专诪讘"谉] 讝"诇 转讬专抓   讚诪讬诇转讗 讚诇讗 砖讻讬讞讗 讛讜讗 讜诇讗 讙讝专讬谞谉, 讗祝 注诇 讙讘 讚讛转诐 拽讗 住诇拽讗 讚注转讱 诇诪讚讞讬 讛讻讬,   讛讻讗 诇讗 谞讬讞讗 诇讬讛 讘讛讻讬, 讜讚注讚讬驻讗 诪讬谞讬讛 诪转专抓 诇讛.





专讬讟讘"讗

驻专拽 讘讛诪讛 讛诪拽砖讛 
砖诇讬讗 砖讬爪转讛 诪拽爪转讛 讗住讜专讛 讘讗讻讬诇讛 讻住讬诪谉 讜诇讚 讘讗砖讛 讻讜' 诪拽砖讬 讛讬讻讬 诪讜讻讞 讚专讗砖 讛讜讬 讻讬诇讜讚 讚讬诇诪讗 诪砖讜诐 讚讙讝专讬谞谉 诪拽爪转讛 讗讟讜 专讜讘讗 讚诪讛讗 谞诪讬 讚讞讬' 讘驻' 讚' 讗讘讜转 谞讝讬拽讬谉 讜转讬专爪讜 讘转讜住' 讚讗诐 讗讬转讗 讘讬爪讬讗转 讛专讗砖 诇讗 讛讜讬 诇讬讚讛 诇讗 讛讬' 专讗讜讬 诇讙讝讜专 讚讘诪拽爪转诐 讗"讗 讘砖讜诐 驻注诐 诇讘讜讗 诇讬讚讬 讞砖讬讘讜转 诇讬讚讛.



讗诪专 专讘 讬讛讜讚讛 讗诪专 专讘 讜讗讘专 注爪诪讜 讗住讜专 诪"讟 讚讗诪专 拽专讗 讜讘砖专 讘砖讚' 讟专讬驻讛 诇讗 转讗讻诇讜 讻讬讜谉 砖讬爪讗 讘砖专 诇诪讞讬爪转讜 谞讗住专 讚讗讬 讟专讬驻' 诪诪砖 讗"讻 诪讗讬 砖谞讗 讘砖讚讛 讜讛专讬 讘讻诇 诪拽讜诐 砖谞讟专驻讛 讗住讜专讛 讗诇讗 讛讗讬 讘砖讚讛 诇砖讜谉 讞讜抓 讛讜讗 讜讛讻讬 拽讗诪专 讘砖专 砖讬爪讗 讞讜抓 诇诪讞讬爪转讜 讛专讬 讛讜讗 讻讟专讬驻讛 诪讛 讟专驻讛 讗讬谉 诇讛 讛讬转专 讻讬讜谉 砖谞讟专驻讛 讗祝 讗讘专 砖讬爪讗 讞讜抓 诇诪讞讬爪转讜 砖讜讘 讗讬谉 诇讜 转拽谞讛 诇注讜诇诐 讜讗驻讬诇讜 讞讝专 讜谞讻谞住 讘驻谞讬诐 拽讜讚诐 砖讞讬讟讛 讜讻转讘 诪讜专讬 讛专讗"讛 讝"诇 砖诪讻讗谉 讬砖 诇诇诪讜讚 诇讻诇 讟专讬驻讜转 砖讗诐 谞讞转讻讛 讛谞讛诪讛 讘讗讜转讜 诪拽讜诐 讟专驻讜转 讛讬讗 诪转讛 讜讗诇讜 讛讬转讛 讞转讜讻讛 诇诪注诇讛 诪讗讜转讜 诪拽讜诐 讛讬转讛 讞讬' 讗诐 谞讞转讻讛 讘诪拽讜诐 砖讛讬讗 诪转讛 讘讜 砖讜讘 讗讬谉 诇讛 转拽谞讛 诇讞转讻讛 诇诪注诇讛 诪诪谞讜 讜讗注"驻 砖讗诇讜 讛讬转讛 谞讞转讻转 砖诐 诪转讞诇讛 讛讬转讛 讞讬讛 诪讜讻讞 诪讛讗讬 拽专讗 讚讻讬讜谉 砖谞讟专驻讛 砖讜讘 讗讬谉 诇讛 讛讬转专 讚讛讻讬 讗诪专讬谞谉 讘讙诪专讗 讗诪专 专讘讗 讻讟专驻讛 诪讛 讟专驻讛 讻讬讜谉 砖谞讟专驻讛 砖讜讘 讗讬谉 诇讛 讛讬转专 讗祝 讘砖专 讻讬讜谉 砖讬爪讗 讞讜抓 诇诪讞讬爪转讜 砖讜讘 讗讬谉 诇讜 讛讬转专:





讛诪讗讬专讬

驻专拽 专讘讬注讬 讘注讝专 讛爪讜专:



讘讛诪讛 讛诪拽砖讛 讜讻讜' 注拽专 讻讜谞转 讛驻专拽 诇讛砖诇讬诐 诪讛 砖讻讘专 讛转讞讬诇 诇讘讗专 诪注谞讬谉 讛讟专驻讜讬讜转 讜讛讚讘专讬诐 砖讗讬谉 讛砖讞讬讟讛 诪转讬专转谉 讜诇讛讜讚讬注 砖注谞讬谉 讛讟专驻讜转 讞诇 诇驻注诪讬诐 注诇 诪拽爪转 讛讘讛诪讛 诪讘诇讬 砖讬讞讜诇 注诇 讻诇讛 讜诪转讜讱 砖讝讛 讛注谞讬谉 讬诪爪讗 讘注讜讘专 砖讛讜爪讬讗 讗讞讚 诪讗讬讘专讬讜 讞讜抓 诇诪讞讬爪转讜 谞转讙诇讙诇 注诇 讬讚讬 讝讛 诇讘讗专 讛爪讚讚讬谉 砖讛注讜讘专 谞讬转专 讘砖讞讬讟转 讛讗诐 讜讛爪讚讚讬谉 砖诇讗 讬讜转专 讘讝讛 讜讛讚讘专讬诐 砖讬驻诇讜 讘注谞讬谉 讝讛 诪注谞讬谞讬 讟讜诪讗讛 讜讟讛专讛 讜诪注谞讬谉 讘讻讜专 砖谞讜诇讚 注诇 讚专讱 讝讛 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇讞诪砖讛 讞诇拽讬诐 讛专讗砖讜谉 诇讘讗专 注诇 讗讬讝讛 爪讚 讞诇 讟专驻讜转 讘讗讘专 诪谉 讛讗讬讘专讬诐 诪讘诇讬 砖讬讞讜诇 注诇 讻诇 讛讘讛诪讛 讜注诇 讗讬讝讛 爪讚 讬讗住专 诪讛 砖讬讞转讱 讘讞讬讬 讛讘讛诪讛 诪讗讬讘专讬讛 讛驻谞讬诪讬讬诐 诪讟注诐 讗讘专 诪谉 讛讞讬 讜注诇 讗讬讝讛 爪讚 诇讗 讬讗住专 诪讟注诐 讝讛 讛砖谞讬 诇讘讗专 讘注谞讬谉 诪讘讻专转 砖讬诇讚讛 砖诇讗 讻专讗讜讬 注诇 讗讬讝讛 爪讚 爪专讬讱 诇谞讛讜讙 拽讚讜砖转 讘讻讜专 讘诪讛 砖讬爪讗 诪诪谞讛 讜注诇 讗讬讝讛 爪讚 讗讬谞讜 拽讚讜砖 讻诇诇 讜讛砖诇讬砖讬 诇讘讗专 讘诪讛 砖谞讗住专 讘注谞讬谉 讝讛 讗诐 讬驻讜诇 讘讚讬谉 谞讘诇讛 诇讟诪讗讛 讟讜诪讗讛 讙诪讜专讛 讜讗诐 讬驻讜诇 讘讚讬谉 讟专驻讛 砖讞讜讟讛 砖诇讗 诇讟诪讗 讗诇讗 讘诪讜拽讚砖讬谉 讻诪讜 砖讬转讘讗专 讜讻谉 讘讘讛诪讛 砖诪转 注讜讘专讛 讘诪注讬讛 讛讬讗讱 讚讬谞讜 诇注谞讬谉 讟讜诪讗讛 讜注诇 讛讚专讱 讛讛讜讗 讘注爪诪讜 讘注谞讬谉 讗砖讛 砖诪转 讜讜诇讚讛 讘转讜讱 诪注讬讛 注诇 讗讬讝讛 爪讚 诪讟诪讗 讛专讘讬注讬 诇讘讗专 讘诪讛 砖谞诪爪讗 讘诪注讬 讛讘讛诪讛 讗讞专 砖谞砖讞讟讛 注诇 讗讬讝讛 爪讚 诪讜转专 砖诇讗 讘砖讞讬讟讛 讜注诇 讗讬讝讛 爪讚 讟注讜谉 砖讞讬讟讛 讜注诇 讗讬讝讛 爪讚 讬讗住专 讗祝 讘砖讞讬讟讛 讛讞诪讬砖讬 诇讘讗专 注谞讬谉 讟专驻讜转 爪讜诪转 讛讙讬讚讬谉 讜诪拽讜诪讜转 砖讘讜 注诇 讛砖诇诪讜转 讝讛讜 注拽专 讻讜谞转 讛驻专拽 讚专讱 讻诇诇 讗诇讗 砖注诇 讬讚讬 讗诇讜 讬转讙诇讙诇讜 讚讘专讬诐 讗讞专讬诐 砖诇讗 诪谉 讛讻讜谞讛 讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讜 转讘讗专 诇谞讜 讛讞诇拽 讛专讗砖讜谉 讜讛讜讗 砖讗诪专讜 讘讛诪讛 讛诪拽砖讛 诇讬诇讚 讜讛讜爪讬讗 讛注讜讘专 讗转 讬讚讜 讜讛讞讝讬专讛 诪讜转专 讘讗讻讬诇讛 讛讜爪讬讗 讗转 专讗砖讜 讗注"驻 砖讛讞讝讬专讜 讛专讬 讝讛 讻讬诇讜讚 讞讜转讱 诪注讜讘专 砖讘诪注讬讛 诪讜转专 讘讗讻讬诇讛 诪谉 讛讟讞讜诇 讜诪谉 讛讻诇讬讜转 讗住讜专 讘讗讻讬诇讛 讝讛 讛讻诇诇 讚讘专 砖讙讜驻讛 讗住讜专 砖讗讬谞讛 讙讜驻讛 诪讜转专 讗诪专 讛专"诪 驻讬' 诪讛 砖讗诪专 诪讜转专 专"诇 讗讜转讜 讗诐 谞砖讞讟讛 讗诪讜 讜讛讜爪讬讗讛讜 诪讙讜驻讛 讬讛讗 诪讜转专 讘讗讻讬诇讛 讜讗讜转讜 讛讗讘专 砖讬爪讗 拽讜讚诐 讛砖讞讬讟讛 讗讬谉 诪讜转专 诇讗讻诇讜 讜讗驻讬' 讞讝专 诇讙讜祝 讛讘讛诪讛 诇驻讬 砖谞讗诪' 讜讘砖专 讘砖讚讛 讟专驻讛 专"诇 砖讘砖专 砖讬爪讗 讞讜抓 诇诪讞讬爪转讜 砖讛讜讗 诇讜 砖讚讛 讛专讬 讝讜 讟专驻讛 讜讻讘专 讘讬讗专谞讜 讝讛 讘讝讘讞讬诐 讜讻诪讜 砖讛讟专驻讛 讻讬讜谉 砖谞讟专驻讛 砖讜讘 讗讬谉 诇讛 讛讬转专 讜讗驻讬' 砖讘 诇诪讞讬爪转讜 讜诇驻讬讻讱 讗讜住专讬谉 讗讜转讜 讛讗讘专 讜讗驻讬' 讛讞讝讬专讜 讜讛讛驻专砖 诪讘讜讗专 砖讗诐 讛讞讝讬专讛 讛讗讘专 拽讜讚诐 讛砖讞讬讟讛 讞讜转讻讬诐 讗讜转讜 讛讗讘专 讛讬讜爪讗 讘诇讘讚 讜讗讜讻诇 砖讗专 讛注讜讘专 讜讗诐 诇讗 讛讞讝讬专讛 讜谞砖讞讟讛 讛讘讛诪讛 讞讜转讻讬谉 讗讜转讜 讛讗讘专 砖讬爪讗 讜讗讬谞讜 诪讜转专 讘讗讻讬诇讛 讜讗住讜专 诪拽讜诐 讛讞转讜讱 讙诐 讻谉 诪驻谞讬 砖讬爪讗 诇讗讜讬专 讜讗讞专 讻讱 讞讜转讻讬诐 诪诇诪注诇讛 诪谉 讛住诪讜讱 诇讙讜祝 讜诪砖诇讬讻讬诐 讗讜转讜 讜讝讛讜 注谞讬谉 诪讛 砖讗诪专讜 诇讗 谞爪专讻讛 讗诇讗 诇诪拽讜诐 讞转讱 讜诪讛 砖讗诪专讜 讛专讬 讝讛 讻讬诇讜讚 专"诇 砖讗诐 谞诪爪讗 讞讬 讘讘讟谉 讗诪讜 讗讞专 砖讞讬讟转讛 讗讬谞讜 诪讜转专 讘讗讻讬诇讛 注讚 砖讬砖讞讜讟 讗讜转讜 讜讗讬谉 讗谞讜 讗讜诪专讬诐 砖讞讬讟转 讗诪讜 诪讟讛专转讜 讜诪讛 砖讗诪' 讞讜转讱 诪谉 讛注讜讘专 砖讘诪注讬讛 讜诪讜转专 讘讗讻讬诇讛 专"诇 砖讗讜转讜 讚讘专 砖讞讜转讻讬诐 诪诪谞讜 讗住讜专 讘讗讻讬诇讛 讜诇讗 谞讗诪专 注诇讬讜 讗讘专 诪谉 讛讞讬 注诇 诪谞转 砖讬讛讗 讘转讜讱 讛讙讜祝 注讚 砖转砖讞讟 讛讘讛诪讛:



讗诪专 讛诪讗讬专讬 讘讛诪讛 讛诪拽砖讛 诇讬诇讚 讜讛讜爪讬讗 讛注讜讘专 讗转 讬讚讜 讜讛讞讝讬专讛 讜讗讞专 讻讱 谞砖讞讟讛 讛讘讛诪讛 诪讜转专 讘讗讻讬诇讛 驻讬专砖讜 讘讙诪专讗 讚讜拽讗 讛注讜讘专 砖谞讬转专 讛讜讗 讘砖讞讬讟转 讛讗诐 讗讘诇 讗讘专 注爪诪讜 讛讜讗讬诇 讜讬爪讗 诪诪讞讬爪转讜 讗住讜专 诇注讜诇诐 讻讚讬谉 讟专驻讛 讛讜讗讬诇 讜诇讗 谞讜诇讚 讻诇讜 砖讛谞砖讗专 讘驻谞讬诐 讛讜讗 讻讙讜祝 讛讘讛诪讛 讗诐 讻谉 诪讛 砖讬爪讗 诇讞讜抓 讛讜讗 讗讘专 讘驻谞讬 注爪诪讜 讜谞讗住专 讜讛讜讗 讛讚讬谉 讗诐 诇讗 讛讞讝讬专讜 讗讜 砖砖讞讟 讗转 讗诪讜 讜讗讞专 讻讱 讛讞讝讬专讜 砖诪讜转专 讛注讜讘专 讜讛讗讘专 讗住讜专 讗诇讗 砖讗诐 诇讗 讛讞讝讬专讜 讗住讜专 讗祝 诪拽讜诐 讛讞转讱 讗诐 讞转讻讜 讘爪诪爪讜诐 讻谞讙讚 讛讬讜爪讗 讜讗诐 讻谉 讻砖诇讗 讛讞讝讬专讜 爪专讬讱 诇讞转讻讜 诪注讟 讘驻谞讬诪讬讜转 讚驻谞讬 讛专讞诐 砖讬砖讗专 诪拽讜诐 爪诪爪讜诐 讛讞转讱 注诐 讛讗讘专 讛讬讜爪讗 讛讜爪讬讗 专讗砖讜 讛专讬 讛讜讗 讻讬诇讜讚 讜讗诐 讞讝专 讘转讜讻讛 讜谞砖讞讟讛 讛讗诐 讗住讜专 讗诐 讛讜讗 诪转 讻谞讘诇讛 讛谉 讘谉 砖诪谞讛 讛谉 讘谉 转砖注讛 讜讗诐 讬爪讗 讞讬 讟注讜谉 砖讞讬讟讛 讗诐 讛讜讗 讘谉 转砖注讛 讜讗诐 讘谉 砖诪谞讛 讗驻讬' 讞讬 讗住讜专 砖讛专讬 谞驻诇 讛讜讗 讜讻谉 讛讚讬谉 讘讬爪讗 专讜讘讜 讚专讱 诪专讙诇讜转讬讜 讞转讱 诪注讜讘专 砖讘诪注讬讛 讜讻讜' 讻诇讜诪专 砖讛讻谞讬住 讬讚讜 讘驻谞讬诐 讜讞转讱 讗讘专 诪谉 讛注讜讘专 讜讛谞讬讞讜 诇砖诐 讜谞砖讞讟讛 讛讗诐 诪讜转专 讘砖讞讬讟转 讛讗诐 砖讻诇 砖谞诪爪讗 讘诪注讬 讛讘讛诪讛 诪讻讬讜爪讗 讘讝讛 诪讜转专 讻诪讜 砖讬转讘讗专 讘驻专拽 讝讛 讜讗讬谉 讻讗谉 讗讘专 诪谉 讛讞讬 砖讗讬谉 讛注讜讘专 讘讻诇诇 讝讛 讘注讜讚谞讜 讘转讜讻讛 砖讛专讬 讗祝 讗诐 谞诪爪讗 砖诐 诪转 诪讜转专 讗讘诇 讗诐 讞转讱 诪讗讘专 砖诪讙讜祝 讛讘讛诪讛 讗祝 诪讗讜转谉 砖讗讬谉 谞注砖讬转 讟专驻讛 讘讛诐 讻讙讜谉 诪谉 讛讟讞讜诇 讜诪谉 讛讻诇讬讜转 讜讛谞讬讞 讘转讜讻讛 讗住讜专 诪转讜专转 讗讘专 诪谉 讛讞讬 讝讛 讛讻诇诇 讚讘专 砖讙讜驻讛 讗住讜专 讜砖讗讬谞讛 讙讜驻讛 诪讜转专:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讬砖 讘讻讜专 诇谞讞诇讛 讜讗讬谉 讘讻讜专 诇讻讛谉 讜讬砖 讘讻讜专 诇讻讛谉 讜诇讗 诇谞讞诇讛 讜讬砖 讘讻讜专 诇讝讛 讜诇讝讛 讜讬砖 砖讗讬谞讜 讘讻讜专 诇讗 诇讝讛 讜诇讗 诇讝讛 讜讛讜讗 砖诇注谞讬谉 讘讻讜专 诇驻讚讬讜谉 讛讚讘专 转诇讜讬 讘驻讟专 专讞诐 讜讻诇 砖谞驻转讞 讻讘专 专讞诪讛 砖诇 讗诐 讘讜诇讚 讗讞专 讗注"驻 砖讛讜讗 谞驻诇 讛驻拽讬注 讛讘讗 讗讞专讬讜 诪谉 讛驻讚讬讜谉 讗讘诇 诇注谞讬谉 谞讞诇讛 讗讬谉 讛讚讘专 转诇讜讬 讗诇讗 讘讜诇讚 砖诇 拽讬讬诪讗 讜讻诇 砖谞讜诇讚 讜诇讚 砖诇 拽讬讬诪讗 讗驻讬' 诪转 诇讗诇转专 诪驻拽讬注 讛讘讗 讗讞专讬讜 诪讘讻讜专讜转 讛谞讞诇讛 讛讗 讻诇 砖讗讬谞讜 砖诇 拽讬讬诪讗 讗讬谞讜 诪驻拽讬注 讛讘讗 讗讞专讬讜 诪谉 讛讘讻讜专讛 讛讗 讘谉 转砖注讛 砖讬爪讗 专讗砖讜 讞讬 讗注"驻 砖诪转 拽讜讚诐 砖讬爪讗 讻诇讜 诪驻拽讬注 讛讘讗 讗讞专讬讜 诪谉 讛讘讻讜专讛 砖讻诇 砖讬爪讗 专讗砖讜 讛专讬 讛讜讗 讻讬诇讜讚 讜砖讗专 讛讚专讻讬诐 诪转讘专专讬诐 讘诪住讻转 讘讻讜专讜转:



砖诇讬讗 砖讬爪转讛 诪拽爪转讛 讜谞砖讞讟讛 讛讗诐 讗住讜专讛 讛砖讬诇讬讗 讻讜诇讛 讘讗讻讬诇讛 砖诪讗 讘讗讜转讜 诪拽爪转 砖讬爪讗 讛讬讛 专讗砖 讛讜诇讚 讜讛讬讛 讻讬诇讜讚 讜讗讬谉 砖讞讬讟转 (讛讬诇讜讚) 讛讗诐 诪转讬专转讜 注讜讚 讜讗驻讬' 诇讗 诪爪讗 讘讛 讜诇讚 讗住讜专讛 砖讗讬谉 砖诇讬讗 讘诇讗 讜诇讚 讜讻砖诐 砖讛砖诇讬讗 住讬诪谉 讜诇讚 诇讗砖讛 讜讟诪讗讛 讟讜诪讗讛 讛讻转讜讘讛 讘转讜专讛 讜转砖讘 诇讝讻专 讜诇谞拽讘讛 讻诪讜 砖讬转讘讗专 讘诪拽讜诪讜 讻讱 讘讘讛诪讛 讗讬谉 砖诇讬讗 讘诇讗 讜诇讚 讜讜讚讗讬 谞诪讜讞 讜讘讝诪谉 砖讬爪讗 讛讬讛 砖诐 讜诇讚 诪讞讜讬 讜讬爪讗 讛专讗砖 讘诪讬讞讜讬讜 讜讛讬讛 讻讬诇讜讚 讜讚讘专 讝讛 讬转讘讗专 讘诪砖谞讛 讛砖讘讬注讬转:



讛注讜讘专 砖讛讜爪讬讗 讗转 讬讚讜 讜讞转讻讜讛 讗讜转讜 讗讘专 谞讬讚讜谉 讘讗讘专 诪谉 讛讞讬 讜诪讟诪讗 讻谞讘诇讛 讜讛谞砖讗专 讘驻谞讬诐 诪谉 讛注讜讘专 谞讬转专 讘砖讞讬讟转 讛讗诐 讜讟讛讜专 诪谉 讛讟讜诪讗讛 砖诇讗 谞讟诪讗 讘诪讙注 讗讜转讜 讛讗讘专 砖讗讬谉 讛讘讛诪讛 诪拽讘诇转 讟讜诪讗转 讗讜讻诇讬谉 诪讞讬讬诐:



讛讜爪讬讗 讗转 讬讚讜 讜砖讞讟讜 讗转 讛讗诐 讜讗讞专 讻讱 讞转讻讜 讗转 讛讗讘专 讛讬讜爪讗 讗讬谉 诇讝讛 讛讗讘专 讚讬谉 谞讘诇讛 砖讗讞专 砖讛讜讗 诪讞讜讘专 讘砖注转 砖讞讬讟讛 诇注讜讘专 砖讘驻谞讬诐 讛谞讬转专 讘砖讞讬讟转 讛讗诐 讗注"驻 砖讗讬谉 讛砖讞讬讟讛 诪讜注讬诇转讜 诇讛转讬专讜 诇讗讻讬诇讛 诪"诪 诪讜注诇转 讛讬讗 诇讟讛专讜 诪讬讚讬 谞讘诇讛 讻诪讜 砖讬转讘讗专 讘诪砖谞讛 讛专讘讬注讬转 讜诪"诪 讚讬谞讜 讻讚讬谉 讟专驻讛 砖讞讜讟讛 讜讛讘砖专 讻诇讜 讛谉 砖诇 讗诐 讛谉 砖诇 注讜讘专 讚讬谞讜 讻讘砖专 砖谞讙注 讘讟专驻讛 砖讞讜讟讛 讜讗诐 讛讬转讛 砖诇 拽讚砖 驻住讜诇讛 砖讛讟专驻讛 讛砖讞讜讟讛 砖谞讙注讛 讘讘砖专 拽讚砖 讟诪讗讛 诪讚讘专讬 住讜驻专讬诐:



讝讛 砖讻转讘谞讜 砖讛注讜讘专 谞讬转专 讘砖讞讬讟转 讗诪讜 讻讱 讬爪讗 诇谞讜 诪谉 讛诪拽专讗 砖讻转讜讘 讻诇 讘讛诪讛 诪驻专住转 驻专住讛 讜砖讜住注转 砖住注 驻专住讜转 讘讘讛诪讛 转讗讻诇讜 讜讚专砖讜 讘讛 讻诇 砖讘讘讛诪讛 转讗讻诇讜 专"诇 砖讬讛讗 谞讬转专 注讜讘专讛 讘砖讞讬讟转讛:





诪讛专砖"讗 - 讞讬讚讜砖讬 讛诇讻讜转

讘转讜住' 讘讚"讛 住讬驻讗 诪讗讬 拽诪"诇 讻讜' 讚讻讬讜谉 讚讞砖讜讘 讻讬诇讜讚 讗驻讬' 诪讛 砖讘驻谞讬诐 讗住讜专 讻讬讜谉 砖讛讜诇讚 砖诇诐 讜讘谞讞转讱 讻讜' 注讻"诇 讜讘讛讛讬讗 讚砖诇讬讗 讚讬爪转讛 诪拽爪转讛 讚讗讬谉 砖诐 讗诇讗 诪讬讞讜讬 讛讜诇讚 讜讗驻"讛 讞砖讬讘 讗祝 砖讘驻谞讬诐 讻讬诇讜讚 爪"诇 讚注讚讬祝 诪谞讞转讱 讜拽"诇:


讘讚"讛 讟注诪讗 讚专讗砖讜 讻讜' 讜诪砖谞讬 诪讗讬 专讗砖讜 专讜讘讜 讻讜' 讛诇讻讱 注讬拽专 驻讬专讻讗 诪讛讗讬 讚讬讜拽讗 讻讜' 注讻"诇 讜讗讬谉 诇讛拽砖讜转 讚讗"讻 诪讗讬 拽驻专讬讱 讛讻讗 诪讗讬 拽诪"诇 转谞讬谞讗 讛讗 讗爪讟专讬讱 诇讗砖诪讜注讬谞谉 讛讻讗 讚专讗砖 谞驻诇讬诐 谞诪讬 讛讜讬 讻讬诇讜讚 讚诪讛讛讬讗 讚讘讻讜专讜转 诇讗 砖诪注讬谞谉 讗诇讗 讘专讗砖讜 讞讬 讘讘谉 拽讬讬诪讗 讚讛讜讬 讻讬诇讜讚 讻讚讗讜拽诪讗 砖诪讜讗诇 讛转诐 讚讬"诇 讚讛讱 专讘讜转讗 诇讗 砖诪注讬谞谉 诪讛讻讗 讚讗注"讙 讚住转诪讗 拽转谞讬 讛讻讗 讚专讗砖 讛讜讬 讻讬诇讜讚 讗讬讻讗 诇讗讜拽诪讬 讘诪住转讘专讗 讟驻讬 讚讛讬讬谞讜 讚讜拽讗 讘专讗砖讜 讞讬 讘讘谉 拽讬讬诪讗 讜讛讻讬 诪讜讻讞转 讛住讜讙讬讗 讚驻专拽 讬砖 讘讻讜专 讚驻专讬讱 诇砖诪讜讗诇 讛转诐 讜诪讗讬 拽诪"诇 讻讜' 讜注讬讬谉 驻专砖"讬 砖诐 讜讚讜"拽:


讘讚"讛 砖诇讬讗 砖讬爪转讛 讻讜' 讜讬砖 诇讜诪专 讚讗诐 讗讬转讗 讚讘讬爪讬讗转 专讗砖 诇讗 讛讜讬 诇讬讚讛 讻讜' 注讻"诇 讜诪讬讛讜 讗讬 讛讜讛 诪拽爪转 砖诇讬讗 讘诇讗 讜诇讚 讗讬谉 诇讗住讜专 讗诇讗 诪砖讜诐 讙讝讬专讛 讬爪转讛 诪拽爪转讛 讗讟讜 讻讜诇讛 诪砖讜诐 讚讛讜讬 住"住 住驻拽 讗诐 讬爪讗 讜诇讚 讗讜 诇讗 讜讗转"诇 讬爪讗 砖诪讗 诇讗 讬爪讗 讛专讗砖 讻诪"砖 讛转讜住' 讜拽"诇:





诪讛专"诐

讘专砖"讬 讚"讛 讘讛诪讛 讛诪拽砖讛 诇讬诇讚 讘砖注转 砖讞讬讟讛. 谞专讗讛 砖讻讜谞转 专砖"讬 讘讝讛 诇讜诪专 砖讚讬谉 讝讛 讘注讜讘专 砖讛讜爪讬讗 讗转 讬讚讜 讜讻讜' 诇讗 砖讬讬讱 讗诇讗 讘注谞讬谉 讻砖谞讬转专 讛注讜讘专 讘砖讞讬讟转 讛讗诐 讚讛谞讬讬讜 讻砖讛讜讗 谞诪爪讗 讘转讜讻讛 讘砖注转 砖讞讬讟讛 讗讘诇 注讜讘专 讛谞讜诇讚 讗注"驻 砖讛讜爪讬讗 拽讜讚诐 讛诇讬讚讛 讻诪讛 讗讘专讬诐 讗讬谞讜 讻诇讜诐 砖诇讗 谞拽专讗 讝讛 讘砖专 砖讬爪讗 讞讜抓 诇诪讞讬爪转讜 诪砖讜诪 讚诪讞讬爪转 讛讗诐 讗讬谞讜 诪转讬专讜 讚讛讗 爪专讬讱 砖讞讬讟讛 讘驻"注 讜诇讻讱 诇讗 谞拽专讗 诪讞讬爪转讜 讜讻谉 诪砖诪注 讘住讜讙讬讗 讚砖诪注转讬谉 诇拽诪谉 讚讻诇 讛讬讻讗 讚讗讬谉 谞讬转专 讘砖讞讬讟转 讛讗诐 诇讗 诪拽专讬 讘砖专 砖讬爪讗 讞讜抓 诇诪讞讬爪转讜 讙讘讬 讛讗 讚驻专讬讱 讗讬 诇专"诪 讗讬住讜专 讞诇讘 讜讚诐 讗讬讻讗 讗讬住讜专 讬讜爪讗 诇讬讻讗 讜讻谉 讛讗 讚拽转谞讬 讛讜爪讬讗 讗转 专讗砖讜 讜讻讜' 讛专讬 讝讛 讻讬诇讜讚 诇讗 讘讗 讗诇讗 诇讜诪专 砖讗讬谞讜 谞讬转专 讘砖讞讬讟转 讗诪讜 讜诇讻讱 驻专砖"讬 讘转讞讬诇转 讛诪砖谞讛 讚讻诇 讛诪砖谞讛 讗讬讬专讬 讘砖注转 砖讞讬讟讛 讜拽"诇:


讘转讜住' 讚"讛 讻讬讜谉 砖讬爪讗 讘砖专 讜讻讜' 讻讚讚专讬砖 诇拽诪谉 讜讻讜'. 讛讜拽砖讛 诇讛诐 诪讗讬 诪讬讬转讬 专讗讬讛 诪诪拽专讗 讝讛 砖讛讗讘专 注爪诪讜 讗住讜专 讗驻讬' 诇讗讞专 砖讛讞讝讬专讜 诇讻讱 讻转讘讜 讻讚讚专讬砖 诇拽诪谉 讜讻讜':


讚"讛 住讬驻讗 诪讗讬 拽诪"诇 讜讻讜' 讚诪讛讛讬讗 讚讘讻讜专讜转 诇讗 砖诪注讬谞谉 讗诇讗 讘诇讗 讛讞讝讬专讜 讜讻讜' 讜讗注"讙 砖专砖"讬 讻转讘 讗注"驻 砖讬爪讗 专讗砖讜 讞讬 讜讛讞讝讬专讜 讜讬爪讗 讗讞讬讜 讜讻讜' 讜讻转讘 讻谉 诪砖讜诐 讚诇驻讬 讛诪讜砖讻诇 讜讛谞讛讜讙 讗"讗 诇讜诇讚 讛砖谞讬 诇讘讗 讗讞专讬讜 讜诇爪讗转 讗诐 诇讗 砖讛讞讝讬专 讛专讗砖讜谉 讗转 专讗砖讜 诇驻谞讬诐 讜讗"讻 讛讛讜讗 讚讘讻讜专讜转 注"讻 讘讛讞讝讬专讜 讗讬讬专讬 讜诪"诪 讗讬谞讜 诪讜讻专讞 讻"讻 诪砖讜诐 讚讬讻讜诇 诇讛讬讜转 讚讗讬讬专讬 讛讛讬讗 讚讘讻讜专讜转 砖诇讗 讛讞讝讬专 讛专讗砖讜谉 讗转 专讗砖讜 讗诇讗 砖谞讞转讱 讜谞砖讗专 讘讞讜抓 讜讗讞"讻 讬爪讗 讗讞讬讜 讗讜 讘注谞讬谉 讗讞专 砖讗驻砖专 讛讜讗 诇砖谞讬 诇爪讗转 讗驻讬' 讛讬讻讬 砖诇讗 讛讞讝讬专 讛专讗砖讜谉 讗转 专讗砖讜 诇讻讱 讻转讘讜 讛转讜住驻讜转 讚诪讛讛讬讗 讚讘讻讜专讜转 诇讗 砖诪注讬谞谉 讗诇讗 讘诇讗 讛讞讝讬专讜:


讘讗"讚 讜讝讛 谞诪讬 讗讬谉 诇讛拽砖讜转 讜讻讜' 讚诇专讘 讬讛讜讚讛 讗住讜专 拽讗讬 讗注讜讘专 讜讻讜'. 专"诇 讻讬讜谉 讚诇专讘 讬讛讜讚讛 讛讗 讚拽转谞讬 专讬砖讗 诪讜转专 讘讗讻讬诇讛 拽讗讬 讗注讜讘专 砖讘驻谞讬诐 诪诪讬诇讗 谞诪讬 讛讗 讚拽转谞讬 住讬驻讗 讛讜爪讬讗 讗转 专讗砖讜 讜讻讜' 讛专讬 讝讛 讻讬诇讜讚 拽讗讬 谞诪讬 讗诪讛 砖讘驻谞讬诐 诇讗驻讜拽讬 讗讬 讛讜讛 诪驻专砖讬谞谉 专讬砖讗 讘住讘专转 讛诪拽砖讛 讚拽讗讬 讗讗讘专 砖讘讞讜抓 讗"讻 讛"讛 讛讗 讚拽转谞讬 住讬驻讗 讛专讬 讛讜讗 讻讬诇讜讚 拽讗讬 谞诪讬 讗诪讛 砖讘讞讜抓 讜诇讗 讛讜讛 诪讜讻专讞 砖谞砖诪注 诪诪谞讜 讚讗驻讬' 诪讛 砖讘驻谞讬诐 讛讜讗 讗住讜专:


讚"讛 讟注诪讗 讚专讗砖讜 诪转 讜讻讜' 讜讬"诇 诪砖讜诐 讚讗讬讻讗 诇诪讚讞讬 诪讗讬 专讗砖讜 专讜讘讜 讜讻讜'. 诪拽砖讬谉 讛注讜诇诐 讻讬讜谉 讚诪专讬砖讗 讚讗讬讬专讬 讘谞驻诇 诇讬讻讗 诇诪驻专讱 诪讬讚讬 诪砖讜诐 讚讗讬讻讗 诇诪讬诪专 诪讗讬 专讗砖讜 专讜讘讜 讗"讻 诪住讬驻讗 谞诪讬 诇讬讻讗 诇诪驻专讱 转谞讬谞讗 讚讗注"讙 讚诪住讬驻讗 诪讚讬讜拽讗 砖诪注讬谞谉 讚专讗砖讜 讛讜讛 讻讬诇讜讚 讛"讗 讚讛讬讬谞讜 讚讜拽讗 讘讘谉 转砖注讛 讗讘诇 讘谞驻诇 砖讗讬谞讜 讘谉 讟' 诇讗 讛讜讬 专讗砖讜 讻住讘专转 砖诪讜讗诇 讻讬诇讜讚 诇讛讻讬 讗砖诪讜注讬谞谉 诪转谞讬' 讚讘讛诪讛 讗驻讬诇讜 讘谞驻诇 讗诐 讛讜爪讬讗 专讗砖讜 讛专讬 讝讛 讻讬诇讜讚 讜谞"诇 讚讝讛 讛讞讬诇讜拽 讘讬谉 讘谉 讟' 讜诇谞驻诇 诇讗 砖讬讬讱 讗诇讗 讘讗讚诐 讗讘诇 讘讘讛诪讛 讗讬 讛讜讛 专讗砖讜 讻讬诇讜讚 讘讘谉 讟' 讛"讛 讘谞驻诇 讜诇讛讻讬 讙"讻 诇讗 讗诪专 砖诪讜讗诇 讚讗讬谉 专讗砖 驻讜讟专 讘谞驻诇讬诐 讻"讗 讙讘讬 讗讚诐 讗讘诇 讘讘讛诪讛 讗驻讬诇讜 砖诪讜讗诇 诪讜讚讛 讻诪"砖 讛转讜住' 诇拽诪谉 讘住诪讜讱:


讚"讛 讗讚诐 诪讘讛诪讛 诇讗 讬诇讬祝 讜讻讜' 诪讛 讛讬讛 讬讻讜诇 讛驻专讜讝讚讜专 诇注讻讘 讛诇讬讚讛 讻讬讜谉 砖讛专讗砖 讞讜爪讛 诇讜 讜讻讜'. 专"诇 讚注"讻 讛讗 讚拽转谞讬 讻讬诇讜讚 讛讬讬谞讜 讻砖讛专讗砖 讞讜抓 诇驻专讜讝讚讜专 讻讚拽讗诪专 讛转诐 讘驻专拽 讬讜爪讗 讚讜驻谉 讚讘注"讗 诇讗 讛讜讬 讻讬诇讜讚 讜讻讬讜谉 讚讘讛讜爪讬讗 专讗砖讜 讞讜抓 诇驻专讜讝讚讜专 讗讬讬专讬 驻砖讬讟讗 讚讛讜讬 讻讬诇讜讚 讻诪讜 讙讘讬 讘讛诪讛 讚诪讛 讛讬讛 讬讻讜诇 讛驻专讜讝讚讜专 诇注讻讘 讜讻讜' 讜拽"诇:


讚"讛 砖诇讬讗 砖讬爪转讛 诪拽爪转讛 讜讻讜'. 讜讬"诇 讚讗诐 讗讬转讗 讚讘讬爪讬讗转 讛专讗砖 诇讗 讛讜讬 诇讬讚讛 诇讗 讛讬讛 专讗讜讬 诇讙讝讜专 讜讻讜' 驻讬专讜砖 诪砖讜诐 讚诪讛讬讻讬 转讬转讬 讬讘讗 诇讟注讜转 讜诇讛转讬专 讙诐 讘讬爪讬讗转 专讜讘讛 讗讘诇 讗讬 讗诪专讬' 讚讘讬爪讬讗转 讛专讗砖 讛讜讬 诇讬讚讛 砖讬讬讱 砖驻讬专 诇讙讝讜专 讗驻讬' 诇诪"讚 讬砖 砖诇讬讗 讘诇讗 讜诇讚 诪砖讜诐 讚讗讬 砖专讬谞谉 讘讬爪讬讗转 诪拽爪转讛 讗注"讙 讚讗讬讻讗 诇诪讬讞砖 砖诪讗 讘讗讜转讜 诪拽爪转 讬爪讗 讛专讗砖 讜讛讜讬 讻讬诇讜讚 讜讗驻"讛 砖专讬谞谉 诇讬讛 讜诇讻讱 讗转讬 谞诪讬 诇诪砖专讬 讘讬爪讬讗转讛 专讜讘讛 讜诇讗 讬讚注讬 讚讘讬爪讗转讛 诪拽爪转 讛讜讬 住驻拽 住驻讬拽讗 讚砖诪讗 诇讗 讬爪讗 砖讜诐 讜诇讚 诪砖讜诐 讚讬砖 砖诇讬讗 讘诇讗 讜诇讚 讜讗转"诇 讬砖 讘讛 讜诇讚 砖诪讗 诇讗 讬爪讗 讘讗讜转讜 诪拽爪转 讛专讗砖 讗讘诇 讘讬爪讬讗转讛 专讜讘讛 讗讬谉 讻讗谉 讻讬 讗诐 住驻拽 讗' 讗讘诇 讘诇讗 讙讝讬专讛 诇讗 讛讜讛 讗住专讬谞谉 讬爪讗转讛 诪拽爪转讛 诇诪"讚 讬砖 砖诇讬讗 讘诇讗 讜诇讚 诪砖讜诐 讚讬砖 讻讗谉 住驻拽 住驻讬拽讗 讜诇讚讬讚谉 讚拽讬讬"诇 讚讗讬谉 砖诇讬讗 讘诇讗 讜诇讚 讘诇讗 砖讜诐 讙讝讬专讛 讗住专讬谞谉 讘讬爪讗转讛 诪拽爪转讛 诪砖讜诐 讚砖诪讗 讘讗讜转讜 诪拽爪转 砖讬爪讗 讬爪讗 讛专讗砖 讜讛讜讬 讻讬诇讜讚 住讜祝 讻诇 住讜祝 讘讬谉 诇诪"讚 讚讬砖 砖诇讬讗 讘诇讗 讜诇讚 讜讘讬爪讗转讛 诪拽爪转讛 讚讗住讜专 讛讜讬 诪讟注诐 讚讙讝专讬谞谉 讗讟讜 专讜讘讛 讜讘讬谉 诇诪"讚 讚讗讬谉 砖诇讬讗 讘诇讗 讜诇讚 讚讗住专讬谞谉 讘诇讗 砖讜诐 讙讝讬专讛 诇讗 砖讬讬讱 讟注诐 讛讗讬住讜专 讗诇讗 诪讻讞 讚讬砖 诇讞讜砖 讚砖诪讗 讘讗讜转讜 诪拽爪转 讬爪讗 讛专讗砖 讜讛讜讬 讻讬诇讜讚 讜诇讬讻讗 诇讛拽砖讜转 讚砖诪讗 讛讜讬 讟注诐 讛讗讬住讜专 诪砖讜诐 讚讞讬讬砖讬谞谉 砖诪讗 讘讗讜转讜 诪拽爪转 讬爪讗 专讜讘 讛讜诇讚 讜诇讗 诪讟注诐 讬爪讬讗转 讛专讗砖 诇讘讚 诪砖讜诐 讚诇砖讜谉 诪拽爪转 诪砖诪注 讚讘专 诪讜注讟 讚讗"讗 砖讬讘讗 讘讗讜转讜 诪拽爪转 专讜讘 讛讜诇讚 讜诇讻讱 爪"诇 注"讻 讚讟注诐 讛讗讬住讜专 讛讜讗 诪讟注诐 砖诪讗 讘讗讜转讜 讛诪拽爪转 讬爪讗 讛专讗砖 讜讛讜讬 讻讬诇讜讚 讜爪专讬讱 注讬讜谉 讘专砖"讬 砖诐 讘驻"拽 讚讘"拽 讚驻讬' 讚讟注诐 讛讗讬住讜专 讛讜讬 诪砖讜诐 讚讞讬讬砖讬谞谉 砖诪讗 讘讗讜转讜 诪拽爪转 讬爪讗 专讜讘 诪讬讞讜讬 讛讜诇讚 讜诇驻讬 讝讛 诇讗 讛讜讬 驻专讬讱 讛讻讗 讙诪专讗 诪讬讚讬 讜拽"诇:





讞讻诪转 砖诇诪讛

专砖"讬 讘讚"讛 讗注"驻 讻讜' 诇讻讛谉 讗讜 讛讘讗 讻讜' 住讚"讗:


转讜住' 讘讚"讛 讗讚诐 诪讘讛诪讛 讻讜' 讞讜抓 诇驻专讜讝讚讜专 讛讜讬 讻讬诇讜讚 讻讜'. 谞"讘 讛讜讗 诪讚讘专讬 讛讙诪' 讜诪砖"讛 诇讗 诪拽砖讛 驻砖讬讟讗 讚讛讜讬 讻讬诇讜讚 诪砖讜诐 讛讗 讚讛转诐 讗讬谞讜 诪砖谞讛 讜诇讗 讘专讬讬转讗 讜讚讜"拽:





专砖"砖

讙诪专讗 讛"谞 诇"谞 讗诇讗 诇诪拽讜诐 讞转讱. 注讬' 驻专砖"讬. 讜拽砖讛 讻讬讜谉 讚诪拽讜诐 讞转讱 诇讗 谞讬转专 讘诇讗 讛讞讝讬专讜 诪砖讜诐 讚诇讗 拽专讬谞谉 讘讬讛 讘讘讛诪讛 讻讚驻专砖"讬 讗"讻 谞讬拽专讬 讘讬讛 讙"讻 讬爪讗 讞讜抓 诇诪讞讬爪转讜. 讜讬"诇 诪砖讜诐 讚讻转讬讘 讘砖讚讛 讚专砖讬谞谉 讚讜诪讬讗 讚砖讚讛 砖讛讜讗 讘讙诇讜讬 讜讻讚驻专砖"讬 诇注讬诇 讚讛讬讬谞讜 诇讗讜讬专讛 讜注讬' 诇拽诪谉 (注讘 讗) 驻诇讜讙转转 专讬"砖 讜专"注 讜讘专"驻 注讙诇讛 注专讜驻讛 讜诪拽讜诐 讞转讱 讗讬谞讜 讘讙诇讜讬. 讜谞诇注"讚 讚讘注讬' 讚专"讞 诇拽诪谉 (专"讚 住讟) 讙讘讬 讛讜爪讬讗 注讜讘专 讗转 讬讚讜 讘注讝专讛 讙"讻 讗讬谞讜 讗诇讗 讗诐 诪讬拽专讬 讘砖讚讛 讜诪讬讬专讬 讘讛讞讝讬专讜 讜讗诇讬讘讗 讚诪"讚 讬砖 诇讬讚讛 诇讗讘专讬诐 讜讻讚驻专砖"讬 砖诐 讘讚"讛 讜转讬讘注讬 诇讱. 讗讘诇 讘诇讗 讛讞讝讬专讜 驻砖讬讟讗 讚诇讗 诪讛谞讬 诪讞讬爪转 注讝专讛 讚讛讗 讘讘讛诪讛 讻转讬讘. 讜讛专砖"讗 讜诪讛专"诐 砖诐 谞讚讞拽讜:



转讚"讛 住讬驻讗 (讘住讜驻讜). 讻讬讜谉 砖讛讜诇讚 砖诇诐 讜讘谞讞转讱 讛讜讗 讚诪讘注"诇 讻讜'. 讛诇砖讜谉 讗讬谞讜 诪讚讜讬讬拽 讚注讬拽专 讛讞讬诇讜拽 讛讜讗 讚讻讗谉 讛专讗砖 砖注"讬 谞拽专讗 诇讬讚讛 讬爪讗 讘讘"讗 砖诇诐. 讗讘诇 讛转诐 讛专讜讘 砖注"讬 转拽专讗 诇讬讚讛. 讬爪讗 讗讘专 讗讘专 讘讞转讬讻讛:



转讚"讛 讗讚诐. 讚讻讛"讙 讗砖讻讞谉 讻讜' 讚讗"专 注拽讬讘讗 讟讬谞讜祝 驻讜讟专 讻讜'. 讻"谞 讚爪"诇 讜讛讜讗 砖诐 讘专"驻 讘诪砖谞讛:



转讚"讛 砖讬诇讬讗. 讚讬诇诪讗 诪砖讜诐 讚讙讝专讬谞谉 诪拽爪转讛 讗讟讜 讻讜诇讛. 讻爪"诇:





讛讙讛讜转 讬注讘"抓

讙诪壮 讛注讜讘专 讗转 讬讚讜 讜讛讞讝讬专讛 讻爪"诇 讜讻谉 诇拽诪谉:


砖诐 讜讗讬谞讜 讘讻讜专 诇讻讛谞讬诐 讻爪壮壮诇:


砖诐 讛讜爪讬讗 讬讚讜 讜讞转讻讛 讻爪"诇:


转讚"讛 讗讚诐 讜讻讜' 讛驻专讜讝讚讜专 诇注讻讘 讛诇讬讚讛. 谞"讘 讻诇讜诪专 诪讛讜 讗"讻 讛诪讜谞注 诪诇讛讬讜转 谞讻专转 讬驻讛 讬爪讬讗转 讛专讗砖 讚住"讚 讚讘讗讚诐 诇讗 讛讜讬 诇讬讚讛 讜诇注谞"讚 讗讬谉 诪讝讛 讛讻专讞 讗讚专讘讛 讗诐 谞驻专砖 驻专讜讝讚讜专 讚讛讻讗 讜讚讛转诐 讘讞讚讗 讙讜讜谞讬 诪讬讜砖讘 砖驻讬专. 讜讛转诐 讞讜抓 诇驻专讜讝讚讜专 拽讗诪专 讚讛讜讬 讻讬诇讜讚. 讜讛讬讬谞讜 诪砖讛讜爪讬讗 专讗砖讜 讞讜抓 诇讘讬转 讛讞讬爪讜谉 讜注诪讚 讘讬谉 注讜讘讬 讛讬专讻讬诐 讜注讚讬讬谉 讗讬谞讜 谞专讗讛 讬驻讛 讜讛讻讗 谞诪讬 讚讬砖 驻专讜讝讚讜专 诇讗讚诐 讛讬讬谞讜 讘讬转 讛讞讬爪讜谉 诪砖讛讜爪讬讗 专讗砖讜 诇砖诐 住"讚 讚诇讗 讛讜讬 讻讬诇讜讚. 讻讬讜谉 砖注讚讬讬谉 注讜讘讬 讛讬专讻讬诐 诪讻住讬诐 专讗砖讜 住讚"讗 讚诇讗 讛讜讬 讻讬诇讜讚. 诪砖讜"讛 讗爪讟专讬讱 诇讗砖诪注讬谞谉 谞诪讬 讘讗讚诐. 讜讛砖转讗 讚转谞谉 诇讬'. 诪讛转诐 讙诪讬专 诇讛 专讘讗 讘驻专拽 讬讜爪讗 讚讜驻谉:


讘讗"讚 讜诪砖讜"讛 讛讜"讗 诇讗 讞砖讬讘 讻讬诇讜讚 讻爪"诇:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 砖诇讬讗 讜讻讜' 讚讚讬诇诪讗 讛讬讬谞讜 讚讜拽讗 讘讘讛诪讛. 注讬' 转砖讜讘转 驻谞讬诐 诪讗讬专讜转 讞"讗 住讬诪谉 讝:





讞讬讚讜砖讬 讞转"住

讘注讝讛"讬 诪讛 砖讞谞谞讬 讛讬"转 专"驻 讘讛诪讛 讛诪拽砖讛 砖讘讞 诇爪讜专讬 讜拽讚讜砖讬, 讗砖专 注讝专谞讬 讘驻专拽 砖诇讬砖讬. 讬砖讜注转讜 讬诪讛专 讬讞讬砖讛, 诇讛谞讞讬诇谞讜 讞诇拽谞讜 讘诪讜专砖讛. 讜讬讗讬专 注讬谞讬谞讜 讘驻' 讘讛诪讛 讛诪拽砖讛:





讘讛诪讛 讛诪拽砖讛 诇讬诇讚 诇驻讬 住讚专 讛诪砖谞讛 讛讬' 诇讜 诇讛拽讚讬诐 诪转谞讬转讬谉 讚诇拽诪谉 注"讚 注"讗 讛砖讜讞讟 讗转 讛讘讛诪讛 讜诪爪讗 讘讛 讘谉 讟' 讞讬 砖谞讚注 讛讚讬谉 砖讛讜诇讚 谞讬转专 讘砖讞讬讟转 讗诪讜 讜讗讞"讻 讘讛诪讛 讛诪拽砖讛 讜讻讜' 讜谞讚注 讚诪讛讗 讗讬讬专讬. 讗讘诇 讛砖转讗 注讚讬讬谉 诇讗 拽诪"诇 讘诪砖谞转讬谞讜 讛讚讬谉 砖讛讜诇讚 谞讬转专 讘砖讞讬讟转 讗诐. 讜注讜讚 诇讗 讬讚注讬谞谉 讻诇诇 讚诪讬讬专讬 讘砖注转 砖讞讬讟讛 讜专砖"讬 驻讬' 讘砖注转 砖讞讬讟讛 讜讛讞讝讬专讛 拽讜讚诐 砖讞讬讟讛. 讜爪专讬讱 诇讜诪专 讚住"诇 讚讛讻诇 谞诪砖讱 讗诇注讬诇 驻' 讛砖讜讞讟 讚诪讬讬专讬 诪砖讜讞讟讬 讘讛诪讜转 讜讗讞专 砖讞讬讟讛 诪讜爪讗 讘讛 讟专驻讜转 谞拽讟 讜讗诇讜 讟专驻讜转 讜讻讜' 讻诇 砖讗讬谉 讻诪讜讛 讞讬' 驻讬' 讘讛诪讛 讗讞专转 砖讛讬讗 讞讬' 讜诇讗 谞砖讞讟讛 讗讬谞讛 讬讻讜诇讛 诇讞讬讜转 讘诪讻讛 讻讬讜爪讗 讘讛 讟专驻讛 讜谞诪砖讱 讻诇 讛驻专拽 讘讝讛 讜砖讜讘 转谞讬' 讛砖讜讞讟 讜诪拽砖讛 诇讬诇讚 讜讛讜爪讬讗 讜讻讜'. 讜讘转讬"讟 讻' 讛诪拽砖讛 讗讜专讞讗 讚诪讬诇转讗 谞拽讬讟 讚注"讬 拽讬砖讜讬 诇讬讚讛 讘讗 讝讛 砖诪讜爪讬讗 讗讬讘专讬诐 讜诪讞讝讬专讬谉 讜讛讗讬 讙讜驻讬' 拽讜砖讬' 讛讬讗 讜谞"诇 讚讗讜专讞讗 讚诪讬诇转讗 讚砖讜讞讟讛 诪讬讚 砖诇讗 转诪讜转 讘讛拽砖讜转讛 讘诇讚转讛 讜讻讘砖专 讻讜住 讻讜住 讜爪专讬讱 讬砖讜讘:


讜讛讞讝讬专讛 讜讻讜' 讚注 讚讗讬谉 讻讗谉 讗讬住讜专 讻诇诇 讜诇讗 诪讘注讬' 讗诐 转诇讜讚 讛讘讛诪讛 讜诇讚讛 讝讛 拽讜讚诐 砖讞讬讟讛 砖砖讜讞讟讬诐 讛讜诇讚 讜讛讜转专 讙诐 讛讗讘专 讜讝讛 驻砖讜讟 讻诪"砖 讻"诪 讗讱 讗驻讬' 诇讗 谞讜诇讚 讜讛讜砖讬讟 讬讚讜 诇诪注讬 讘讛诪讛 讜砖讞讟 讛讜诇讚 诇驻讬 诪讗讬 讚拽讬讬"诇 讚' 住讬诪谞讬诐 讗讻砖专 讘讬' 专讞诪谞讗 讗讝 讛讻诇 诪讜转专 讛讜诇讚 讜讛讗讘专. 讗讱 讻砖谞砖讞讟讛 讛讗诐 砖注讬"讝 讛讜讛 住讬诪谞讬 讛注讜讘专 讻砖讞讜讟讬诐 讜讝讛 讛讗讘专 砖讘讞讜抓 砖诇讗 讛讜转专 讘砖讞讬讟转 住讬' 讛讗诐 讚诇讗 讛讜讛 讘讛诪讛 讘讘讛诪讛. 砖讜讘 讗讬谉 诇讜 住讬' 砖讬转讬专谞讜 讜讻讬讜谉 砖讘讞讜抓 讗讬谉 诇讜 转拽谞讛 讛"讛 讻砖讛讞讝讬专讜 诇讗 诪讛谞讬 讛讞讝讬专讛 讚讜诪讬讗 讚讟专驻讛 讗讬谉 转拽谞讛 诇讗讬住讜专讜 讛"谞 讝讛 讗讬谉 诇讜 转拽谞讛 诇诪讛 砖谞转拽诇拽诇 砖诇讗 讬讛讬' 诇讜 讛讬转专 注"讬 砖讞讬讟转 讗诐 讜驻砖讜讟:


讛讜爪讬讗 专讗砖讜. 讜讻谉 转谞谉 讘讘讻讜专讜转 讚诪讬讬转讬 诇拽诪谉 讜讛转诐 住讙讬 讘专讜讘 专讗砖讜 讛讬讬谞讜 驻讚讞转讜 讻讚诪讬讬转讬 砖"住 讛转诐 专"驻 讬砖 讘讻讜专 诪诪转谞讬转讬谉 讚谞讚讛 讜谞拽讟 住转诐 专讗砖讜 讚住诪讬讱 注爪诪讜 讗诪转谞讬转讬谉 讚谞讚讛 讜讗"讻 诇诪住拽谞讗 讚诇讗 拽讬讬"诇 讛讞讬诇讜拽 讘讬谉 讗讚诐 讚讞砖讜讘 驻专爪讜祝 驻谞讬诐 诇讘讛诪讛 讬"诇 诪砖谞转讬谞讜 谞诪讬 专讜讘 专讗砖讜 讜讛讬讬谞讜 驻讚讞转讜 拽讗诪专. 讜讛专讬 讛讜讗 讻讬诇讜讚 专"诇 砖谞讬转专 讘砖讞讬讟转 注爪诪讜 讜诇讗 讘砖讞讬讟转 讗诪讜 讻诇诇:


讜讗讘专 注爪诪讜 讗住讜专. 诇拽诪谉 讘讘专讬讬转讗 诪驻讬拽 诇讬 诪讛拽讬砖讗 讘砖专 讘砖讚讛 诇讟专驻讛 诪讛 讟专驻讛 讗讬谉 诇讜 转拽谞讛. 讜讛拽砖讜 讗讛专诪讘"谉 讚住"诇 诇拽诪谉 讘住讜讙讬讗 讚讗专讻讜讘讛 讚讞讜转讻讛 诪讻讗谉 讜诪转讛 讜讞讜讝专 讜讞讜转讻讛 诇注讬诇 诪讬谞讬' 讞讬' 讜讞讜讝专转 诇讻砖专讜转讛 讗"讻 转讬拽砖讬 讘专讬讬转讗 讝讜 讚讛专讬 讟专驻讛 讞讜讝专 诇讛讻砖专讛. 讜讬"诇 讚讗讜转讜 讗讘专 注讻"驻 砖讞讜转讱 诪谉 讛专讙诇 讗讬谉 诇讜 转拽谞讛 讜谞砖讗专 讗诪讛"讞 讛"谞 讗讜转讜 讗讘专 讗讬谉 诇讜 转拽谞讛 讜讝讛 转讬' 讘专讜专 讜谞讻讜谉 讜讻讘专 讻转讘转讬 讝讛 讘住讜讙讬讗 讚讗专讻讜讘讛 砖讛专讬 讛专诪讘"谉 讻' 讘讬讘诪讜转 拽"讱 注"讘 讘讞讬讚讜砖讬讜 讜讝"诇 讘诪讙讜讬讚 讜住讻讬谉 诪诇讜讘谞转 讜讚"讛 讗讘诇 讘讗专讻讜讘讛 讻讬讜谉 讚住讬' 讟专驻讛 讛讜讗 诇讗 诪讛谞讬 诇讬' 住讻讬谉 诪诇讜讘谞转 注讻"诇 讛专讬 讚住"诇 讘驻砖讬讟讜转 讚注讻"驻 讗讜转讜 讗讘专 讚诪讬讟专驻讗 讘讬' 诇讬转 诇讬' 转拽谞讛 讗诇讗 讞讜转讱 诇注讬诇 讜诪砖诇讬讱. 讜诪讗讬 讚诪讬讬转讬 诪专讬讗讛 讚住讘讬讱 讬砖讘转讬 砖诐 讙"讻:


讜注讜讚 讬"诇 谞讛讬 砖讗专讬 讬"讞 讟专驻讜转 讗驻砖专 砖讬砖 诇讛诐 转拽谞讛 诇专诪讘"谉 诪"诪 讟专驻讛 讚拽专讗 讗讚专讜住讛 拽讗讬 讜讗讜转讛 讗讬谉 诇讛 转拽谞讛 讘砖讜诐 讗讜驻谉. 讗"谞 讬"诇 讗讬 诇讗讜 讚讻' 专诪讘"谉 专讗讬' 诪专讬讗讛 讚住讘讬讱 讜讻讘专 讻转讘转讬 讚讗讬谉 讻讜讜谞转讜 讚专讬讗讛 讛讜讛 讟专驻讛 讛讞讜讝专 诇讛讻砖专讜 讜砖诐 讘讬讗专转讬. 讜讗"讻 讬"诇 讚诇讬讻讗 讘讻诇 讬"讞 讟专驻讜转 讗诇讗 讗专讻讜讘讛 砖讞讜转讻讛 诇注讬诇讗 讜讞讜讝专 诇讛讻砖讬专讜 讜讗"讻 诇专"砖 讘谉 讗诇注讝专 讚住"诇 讬讻讜诇讛 讛讬讗 诇讻讜讜转 讜诇讞讬讜转 讜拽讗讬 讗讻讜诇讛 诪转谞讬转讬谉 讘讬谉 讗专讻讜讘讛 讜讘讬谉 爪讜"讛 讗"讻 转讜 诇讬讻讗 讟专驻讜转 讛讞讜讝专 诇讛讻砖专讜 讜砖驻讬专 拽讗诪专讬 讘专讬讬转讗 诪讛 讟专驻讛. 讗讘诇 诇讚讬谞讗 讗讬谉 诇诇诪讜讚 诪讟专驻讛 讚讟专驻讛 讙讜驻讬' 讗讬讻讗 讗专讻讜讘讛 讜爪"讛 讚讞讜讝专 诇讛讻砖专讜. 讜诪"诪 谞驻拽讗 诇谉 讗讘专 注爪诪讜 讗住讜专 诪讬谞讬' 讜讘讬' 讚讛讗 讘砖专 讘砖讚讛 讻讜诇诇 讙诐 讘砖专 诪谉 讛讞讬 讻讚诇拽诪谉 拽"讘 注"讘 诇专' 讬讜讞谞谉 讜讻砖诐 砖讘砖专 诪谉 讛讞讬 讗讬谉 诇讜 转拽谞讛 讻讱 讗讘专 讛讬讜爪讗 讗讬谉 诇讜 转拽谞讛 讗诇讗 讛讘专讬讬转讗 讚专砖讗 讛驻砖讜讟讛 讬讜转专 谞拽讟讛 讚讟专驻讛 诪驻讜专砖 讘拽专讗 讜讘砖专 诪谉 讛讞讬 讗讬谞讜 诪驻讜专砖 讚讛专讬 专"诇 驻诇讬讙. 讜诇诪讗讬 讚住"诇 诇讘专讬讬转讗 讻专"砖 讘谉 讗诇注讝专 讚讬讻讜诇 诇讻讜讜转 讜诇讞讬讜转 讜诇讬讻讗 讟专驻讜转 砖讞讜讝专 诇讛讻砖专讜 讛"诇 讝讛 讚专砖讗 驻砖讜讟讛 讬讜转专. 讗讘诇 诇讚讬讚谉 讚讞讜转讻讛 诪讻讗谉 讜讞讬讛 讜讗讬谉 诇诇诪讜讚 诪讟专驻讛 讬诇驻讬谞谉 诪讬谞讬' 讜讘讬' 诪讘砖专 讘砖讚讛 讚讻讜诇诇 讘砖专 诪谉 讛讞讬:


住讬驻讗 诪讗讬 拽诪"诇 讛拽砖讜 转讜住' 讛讞讝讬专讛 谞砖诪注 诪诪转谞讬转讬谉 讚讘讻讜专讜转 讜转讬' 讚诪住讘专讗 讻讬讜谉 砖讛讜讗 讻讬诇讜讚 诇讗 讬讜注讬诇 讛讞讝讬专讛 讜诇驻注"讚 讚住讘专讗 讝讜 谞讻讜谞讛 讘讘讻讜专 驻讟专 专讞诐 讻讬讜谉 砖谞驻讟专 专讞诪讛 讘讛讜爪讗转 讛专讗砖 讗讬讱 谞讗诪专 砖注"讬 砖诪讞讝讬专 专讗砖讜 砖讜讘 谞住转诐 专讞诪讛 讗注"讻 讞讝专讛 诇讗 诪讛谞讬 讗讘诇 讘注诇诪讗 讗讬谉 讻讗谉 专讗讬'. 讗讱 讚讘专讬 转讜住' 谞讻讜谞讬诐 讻讬讜谉 讚讘诪砖谞讛 讚讘讻讜专讜转 讻讜诇诇 讘讻讜专 诇讻讛谉 讜讘讻讜专 诇谞讞诇讛 讘讞讚讗 讜讻砖诐 砖讛讜爪讗转 讛专讗砖 诇讻讛谉 讗讬谞讜 诪讜注讬诇 讞讝专讛 讛"谞 诪讬讬专讬 专讗砖 诇谞讞诇讛 讜讗"讻 诪讗讬 讚讚讬讬拽讬谞谉 讛讗 讘谉 讟' 讞讬' 讗驻讬' 讘讻讜专 诇谞讞诇讛 谞诪讬 诇讗 讛讜讛 讛讬讬谞讜 讗驻讬' 讛讞讝讬专讜 讜砖驻讬专 讻' 转讜住'. 讜讘讝讛 讬砖 诇讬讬砖讘 拽' 砖讗专讬转 讬讜住祝 讘转砖讜讘讛 注诇 驻讬专砖"讬 讚诇讗讜 讚讜拽讗 讬爪讗 专讗砖讜 讞讬 讗诇讗 讗驻讬' 讻诇讜 讞讬 讜讛拽砖讛 讗"讻 讗诪讗讬 诇讗 转谞讬 讻诇讜 讞讬 讜诪"砖 专砖"讬 讗讬讬讚讬 讘讻讜专 诇讻讛谉 讝讛讜 讚讜讞拽 讚讛讗 专讘讜转讗 讘讘讻讜专 诇谞讞诇讛 讗转讬 诇讗砖诪注讬谞谉 讚讗诪专 讗注驻"讬 砖讬爪讗 专讗砖讜 讞讬 讜讗"讻 讛诇"诇 讬爪讗 讻诇讜 讞讬 讜诪砖讜诐 住讬驻讗 讛讜讗 讚讜讞拽 讜注讜讚 诪讬讬转讬 专讗讬' 诪专诪讘"诐 讜讟讜专 注"砖 讜住诪"注 讜砖"讱 住讬' 专注"讝 驻诇讬讙讬 注诇讬讜 讜讻谉 转讬"讟 讘诪转谞讬转讬谉 专"驻 讬砖 讘讻讜专 讜诇讗 谞讞转讜 诇讬讬砖讘 拽讜砖讬转讬谞讜. 讜诇讛谞"诇 谞讬讞讗 讚诪砖讜诐 讘讻讜专 诇谞讞诇讛 谞拽讟 专讗砖讜 讚讗驻讬' 讞讝专讛 诇讗 诪讛谞讬 讚讜诪讬讗 讚讘讻讜专 诇讻讛谉 讜讗讬 讛讜讛 谞拽讬讟 讬爪讗 讻诇讜 讛转诐 诇讗 砖讬讬讱 讞讝专讛 讜诇讗 讛讜讛 讬讚注讬谞谉 讛讱 讚讬谞讗 讚讞讝专讛:


讜诪"诪 谞"诇 谞讛讬 讚讘专讬 专砖"讬 诪讬讜砖讘讬诐 讻谞"诇 讚专砖"讬 驻讬' 讻谉 诇讛住"讚 讚讗讬 诇讗 讛讜讛 转谞谉 诪砖谞转讬谞讜 讘讘讛诪讛 讛讞讝讬专讜 诪"诪 讛讜讛 砖诪注讬' 诇讬' 诪诪转谞讬转讬谉 讚讘讻讜专讜转 讻诪"砖 转讜住' 讜注驻"讬 诪讛 砖驻讬专砖转讬 谞诪爪讗 诇讗 诪爪讬 诇诪谞拽讟 讬爪讗 讻诇讜 讜砖驻讬专 讻' 专砖"讬 讛"讛 讻诇讜. 讗讱 诇诪住拽谞讗 讚转谞谉 讚讬谉 讛讞讝讬专讛 讘诪砖谞转讬谞讜 讘讘讛诪讛 讜讛"讛 诇讗讚诐 讚诇讗 拽讬讬"诇 讻讚讞讜讬讬谉 诇讞诇拽 讘讬谉 讘讛诪讛 诇讗讚诐 讜讗"讻 诇讗 讗爪讟专讬讱 诇诪转谞讬 讛转诐 专讗砖 诪砖讜诐 讛讞讝讬专讜 讜讛"诇 诇诪讬谞拽讟 讻诇讜 砖"诪 讬爪讗 讻诇讜 讗讬谉 讛讘讗 讗讞专讬讜 讘讻讜专 诇谞讞诇讛 讜讻砖讗专讬转 讬讜住祝:


讜讻诇 讝讛 讗谞讜 爪专讬讻讬谉 讘讘注讬诇 讜驻讬专砖 讜讬讜诇讚转讜 诇讞' 讞讚砖讬诐. 讗讘诇 专讜讘 讜诇讚讜转 砖讘注讬诇 讜诇讗 驻讬专砖 讜讬讜诇讚转讜 诇讟' 讗诇讗 砖讛讜讗 住驻拽 讞' 讜诪转 讘转讜讱 砖诇砖讬诐 讻注讜讘讚讗 讚砖讗专讬转 讬讜住祝 讚专讜讘 谞砖讬诐 讘谞讬 拽讬讬诪讗 讬讜诇讚转 讜专拽 讞讜诪专讗 讘注诇诪讗 诪讞诪专讬谞谉 诪砖讜诐 诪讬注讜讟 讛诪爪讜讬 注讬讬谉 转讜住' 诇注讬诇 讬"讘 注"讗 讜讘讚讜讻转讗 讟讜讘讗 讗"讻 谞讛讬 讘诇讗 讛讜爪讗 专拽 专讗砖讜 讞讬 讜诪转 诪讬讚 砖讬"诇 砖诇讗 讛讬' 诇讜 讞讝拽转 讗讞讬 诪注讜诇诐 注讬讬谉 住驻"拽 讚注讬专讜讻讬谉. 讗讘诇 讗诐 讬爪讗 讻诇讜 讞讬 讜讞讬 讗讬讝讛 砖注讜转 讗讜 讬诪讬诐 讛讘讗 讗讞专讬讜 爪"注 讗讬讱 讬讜爪讗 讞诇拽 讘讻讜专讜转 诪讛讗讞讬诐 谞讙讚 讛专讜讘 讜讻讘专 讗转讬 诇讬讚讬 转专讬 讝讬诪谞讬 砖讛讗讘讜转 讘讞讬讬讛诐 谞转驻砖专讜 注诐 讛讘谉 讛讘讻讜专 讜诇讚讬谞讗 爪"注:


讛讘讗 讗讞专 谞驻诇讬诐 注讬讬谉 专砖"讬 讘讘讻讜专讜转 讜诪砖讻讞转 诇讬' 讘驻砖讬讟讜转 讘诇讬 砖讬讛讜讬 讛讜爪讬讗 专讗砖讜 拽讜讚诐 讘讬谉 讛砖诪砖讜转 讜讛砖谞讬 讗讞专 爪讗转 讛讻讜讻讘讬诐 讜讛讜讛 讝讛 讘谉 讞'. 讜讝讛 讘谉 讟'. 讜驻砖讜讟:


诇讗 谞爪专讻讛 讗诇讗 诇诪拽讜诐 讞转讜讱 驻讬专砖"讬 诪住讘专讗 讚讗讜转讜 砖诪讜谞讞 注诇 砖驻转 讛专讞诐 讗讬谞讜 讘讘讛诪讛 砖讬讜转专 讘砖讞讬讟转 讗诐 讘诇讗 讛讞讝讬专 讙诐 讗讬谞讜 讘砖讚讛 砖诇讗 讬讜注讬诇 诇讜 讞讝专讛. 讜谞"诇 讗驻讬' 讛讜住讬祝 拽爪转 诪砖讜诐 讗"讗 诇爪诪爪诐 讻讚诪砖诪注 诇拽诪谉 爪"讟 注"讗 讜注"砖 讘驻讬专砖"讬 诪"诪 讛讻讗 爪专讬讱 注讜讚 诇讞转讜讱 讻诇 砖诪讜谞讞 注诇 砖驻转 讛专讞诐 诪住讘专转 专砖"讬. 讜讛讬讬谞讜 讟注诪讗 讚拽专讗 讚驻专住讛 讛讞讝讬专 讜注讬讬谉 讞讬' 专"谉 讘讝讛. 讜谞专讗讛 讛讜爪专讱 专砖"讬 诇讝讛 诪砖讜诐 讚诇诪"讚 讬砖 诇讬讚讛 诇讗讬讘专讬诐 讜诪讬注讟讜 砖讘驻谞讬诐 谞讗住专 讛"诇 诇诪讬诪专 讗讛讗 拽讗讬 驻专住讛 讛讞讝讬专 讗讻讜诇 诇讛转讬专 诪讬注讜讟 讘驻谞讬诐 讜讻谉 讛拽砖讛 讘转驻讗专转 砖诪讜讗诇 讜诇拽"诪 讚讛转诐 讗讬谉 住讘专讗 诇讞诇拽 讻讬讜谉 砖诪讬注讜讟讜 讛讜讛 讻讬讜爪讗 注诇 驻谞讬 讛砖讚讛 诪"讟 讬讜注讬诇 讛讞讝讬专 讗讘诇 讛讻讗 讗讬讻讗 住讘专讗. 讜诇驻"讝 诇讗 诪砖讻讞转 诪拽讜诐 讞转讱 讚诪转谞讬转讬谉 讗诇讗 讘讛讜爪讬讗 诪讬注讜讟 讗讘专 讜讞讜转讱 讘诪拽讜诐 砖驻转 讛专讞诐 讜讻谞"诇 讗讘诇 讛讜爪讬讗 专讜讘 讗讘专 讜讬砖 诇讬讚讛 讜诪讬注讜讟 讘驻谞讬诐 谞讗住专 讜爪专讬讱 诇讞转讜讱 注讚 诪拽讜诐 讛驻专拽 砖诇 讗讘专 讗注"讙 砖诪讜住讬祝 拽爪转 诪拽讜诐 讞转讜讱 诪砖讜诐 讗"讗 诇爪诪爪诐 诪"诪 讞讝专讛 诇讗 诪讛谞讬 诇讛讗讬 讜诇讗 拽讗讬 驻专住讛 讛讞讝讬专 讗讛讱 讜拽"诇:


转"砖 讘讛诪讛 讛诪拽砖讛 诇讬诇讚 讜讻讜' 讛专讬"祝 讜讛专讗"砖 诇讗 诪讬讬转讬 专拽 讛讱 拽讜砖讬' 讜诇讗 诪诪砖谞转讬谞讜 诪砖讜诐 讚诪讜讻讞 讬讜转专 讚诇讗 诪爪讬 诇诪讬讚讞讬 讗讬讬讚讬 讚住讬驻讗 讛讜爪讬讗 专讗砖讜 讜讻讜' 讜驻砖讜讟. 讜讛讬讬谞讜 讚讗专"谞 讘诪拽讜诐 讞转讱 讗讘专讬讬转讗 讚驻专住讛 讜诇讗 讗诪砖谞转讬谞讜 诪砖讜诐 讚讗讬谉 讛讻专讞 讻"讻 诪诪砖谞转讬谞讜 讜讘专讬讬转讗 讝讜 讗驻砖专 诇讗 讬讚注讛 专"谞 讜注讬讬谉 讘住诪讜讱 讗讬"讛:





爪诇"讞

转讜住' 讚"讛 住讬驻讗 诪讗讬 拽诪"诇 讜讻讜' 讛谞讛 讚讘专讬讛诐 讚讞讜拽讬诐 讜注讜讚 讚讛专讬 讙诐 注转讛 讘诪住拽谞讗 讻诇 住讬驻讗 诪讬讜转专转 讜诇讗 转谞讬 诇讛 专拽 讗讙讘 专讬砖讗 讜讗"讻 诪转讞讬诇讛 诪讗讬 讛拽砖讛 讚诇诪讗 住讬驻讗 讗讬讬讚讬 专讬砖讗 讜讻讬讜谉 讚讻讘专 转谞讬 住讬驻讗 拽转谞讬 讘讛 讛讞讝讬专 诇专讘讜转讗 讚讗驻讬' 讛讞讝讬专 讜讻讬讜谉 讚转谞讬 讛讞讝讬专 讘住讬驻讗 转谞讬 诇讛 讙诐 讘专讬砖讗 诇讻谉 谞诇注谞"讚 讚讜讚讗讬 讛讞讝讬专 专讘讜转讗 讛讬讗 讗诇讗 注讬拽专 拽讜砖讬转讜 讚诇诪讛 转谞谉 讘住讬驻讗 讛讞讝讬专 讛讗 讙诐 讗讬 讛讜讛 转谞谉 住转诪讗 讛讜讛 诪讜讻讞 讚讗讬讬专讬 讗驻讬' 讛讞讝讬专 讚讗诇"讻 诪讗讬 拽诪"诇 转谞讬谞讗 讗讬讝讛 讘讻讜专 讜讻讜' 讜讗"讻 住讬驻讗 讛讞讝讬专 诪讬讜转专 讜讙诐 专讬砖讗 讛讞讝讬专 诪讬讜转专 讗诇讗 讜讚讗讬 讚讘讗诪转 诇讗 讛讬讛 爪专讬讱 诇驻专砖 讛讞讝讬专 讘住讬驻讗 专拽 讗讬讬讚讬 讚转谞讬 专讬砖讗 讛讞讝讬专 转谞讬 讙诐 讘住讬驻讗 讘驻讬专讜砖 讛讞讝讬专 讜谞诪爪讗 讚讙诐 诇诪住拽谞讗 诇讗讜 讻诇 住讬驻讗 诪讬讜转专转 讗讬讬讚讬 专讬砖讗 专拽 住讬驻讗 讗讬爪讟专讬讱 诪砖讜诐 专讘讜转讗 讚讛讞讝讬专 专拽 砖诇讗 讛讬' 爪专讬讱 诇诪转谞讬 讘讛讚讬讗 讘住讬驻讗 讛讞讝讬专 讚讙诐 住转诪讗 讘讛讞讝讬专 诪讬讬专讬 专拽 讗讙讘 专讬砖讗 转谞讬 讘住讬驻讗 讜讛讞讝讬专讜 讘驻讬专讜砖 讜讝讛讜 讻讜谞转 专砖"讬 讘讚"讛 讗讬 讗诪专转 讘砖诇诪讗 讜讻讜' 讗讬讻讗 诇转专讜爪讬 住讬驻讗 讚转谞讬 讛讞讝讬专讜 诪砖讜诐 专讬砖讗 讜讻讜' 注"砖 讚诪砖诪注 讚诇讗讜 讻诇 住讬驻讗 转谞讬 讗讙讘 专讬砖讗 专拽 讜讛讞讝讬专讜 讚住讬驻讗 讛讜讗 讗讙讘 专讬砖讗 讜讚讜"拽:





讚讜专 专讘讬注讬

讚祝 住状讞 注状讗 诪砖谞讛 讘讛诪讛 讛诪拽砖讛 诇讬诇讚 讜讻讜壮, 讚讬谉 讛诪砖谞讛 谞讘谞讛 注诇 讛讚讬谉 讚讛讜诇讚 谞讬转专 讘砖讞讬讟转 讗诪讜, 讜讚讬谉 讝讛 谞砖谞讛 诇拽诪谉 讘诪砖谞讬讜转 讜讚专讱 讗讙讘 诪转讜讱 驻诇讜讙转转 专状诪 讜专讘谞谉 诇拽诪谉 讚祝 注状讘 讜注状讚, 讜讘讗诪转 讚讛讬讛 诇讜 诇转谞讗 诇讛转讞讬诇 讘注讬拽专 讛讚讬谉 转讞诇讛, 讜讛讻讬 讛讜诇状诇 讘讛诪讛 砖谞砖讞讟讛 讜诇讚 讛谞诪爪讗 讘转讜讻讛 诪讜转专 讘讗讻讬诇讛, 讜讗讞状讻 讘讛诪讛 讛诪拽砖讛 诇讬诇讚 讜讻讜壮, 讜讻谉 诇拽诪谉 谞诪讬 诇讗 谞砖诪注 讚讬谉 讝讛 专拽 诪转讜讱 诪砖诪注讜转 驻诇讜讙转转 专状诪 讜专讘谞谉, 讜讘讗诪转 砖讛讜讗 讛讬住讜讚 讗砖专 讻诇 讗诇讜 讛讚讬谞讬诐 讘谞讜讬讬诐 注诇讬讜 讜讞讝状诇 讛砖诪讬讟讜讛讜 讜讗砖诪注讬谞谉 专拽 诪讻诇诇讗, 讜注讬讬谉 讞讚讜砖讬 拽状讝 讞转状住 讝爪状诇 讘诪砖谞讛 讜讛谞专讗讛 诇注谞状讚 讚讚专讱 讛转谞讗 讻讱 讛讜讗, 诇讘谞讜转 注诇 讛拽讚诪讛 诪拽讜讘诇转 诇讛诐 诪驻讬 讛砖诪讜注讛, 诇驻讬 砖讘拽讜砖讬 讛转讬专讜 诇讞讘专 住驻专 讘转讜砖讘注状驻 谞讙讚 讛诪拽专讗 讚注诇 驻讬 讛讚讘专讬诐 讛讗诇讛 讻专转讬 讗转讱 讘专讬转 [讜注讬讬谉 讘讛拽讚诪讛 诇诪住讻转 讝讜 讘讗专讬讻讜转 诪注谞讬讬谉 讛专诐 讛讝讛] 讜诇讻谉 讛谞讬讞 讛转谞讗 注讬拽专 讜砖讜专砖 讜讬住讜讚 讛讛诇讻讛 注诇 驻讛, 注诇 讛砖诪讬注讛 诪驻讛 诇讗讜讝谉 讘讗讜驻谉 砖讻诇 讛诪转讞讬诇 诇诇诪讜讚 注诐 转诇诪讬讚讬诐 讛诇讻讛 讝讜, 讬爪讟专讱 诇讛拽讚讬诐 诇讛诐 注诇 驻讛 注讬拽专 讜砖讜专讛 讛讗讬 讛诇讻讛, 讜讗讞状讻 讛住注讬驻讬诐 讛住转注驻讬诐 诪转讜讱 讛诪砖谞讛 讛讻转讜讘讛. 讜讻谉 转专讗讛 讘专讬砖 讘专讻讜转 诪转讞讬诇 诪讗讬诪转讬 拽讜专讗讬谉 讗转 砖诪注 讘注专讘讬转, 讜讛砖诪讬讟 注讬拽专 讛讚讬谉 讚讞讬讬讘 讗讚诐 诇拽专讗转 拽状砖 注专讘讬转 讜砖讞专讬转, 注讚 讚驻专讬讱 讛砖状住 转谞讗 讛讬讻谉 拽讗讬 讚拽转谞讬 诪讗讬诪转讬, 讜诪转专抓 讗拽专讗 拽讗讬 讚讻转讬讘 讘砖讻讘讱 讜讘拽讜诪讱. 讜讘讗诪转 驻砖讟讗 讚拽专讗 诇讗 诪讬讬专讬 讘拽状砖 砖讞专讬转 讜注专讘讬转, 专拽 注诇 转状转 讚讛讻讬 讻转讬讘 讜诇诪讚转诐 讗讜转诐 讜讻讜壮 诇讚讘专 讘诐 讘砖讘转讱 讜讻讜壮 讻诇讜诪专 讘讻诇 讝诪谉 讚讗驻砖专, 讗讘诇 注驻状讬 拽讘诇转 讞讝状诇 讛讜讗 诪爪讜转 拽状砖 砖讞专讬转 讜注专讘讬转, 讜讛转讞讬诇 诪讗讬诪转讬 讻讚讬 砖讬爪讟专讱 讛诪诇诪讚 讜讛诇讜诪讚 诇讛拽讚讬诐 注诇 驻讛 驻讬专讜砖 讛拽专讗 讜注讬拽专 讛讚讬谉, 讚讞讬讬讘 讗讚诐 诇拽专讜讗 砖诪注 砖讞专讬转 讜注专讘讬转. 讜讘谉 讘诪住讻转 讝讜 转专讗讛 砖讛转讞讬诇 讛转谞讗 讛讻诇 砖讜讞讟讬谉 讜诇讗 讘注讬拽专 讞讬讜讘 砖讞讬讟讛 讘讘讛诪讛 讞讬讛 讜注讜祝 诪拽专讗 讚讜讝讘讞转 讻讗砖专 爪讜讬转讬讱, 诪诇诪讚 砖谞爪讟讜讛 诪砖讛 注诇 讛讜砖讟 讜讻讜壮 讜讛讟注诐 讻谞状诇 讻讚讬 砖讬爪讟专讱 讛诇讜诪讚 诇讛拽讚讬诐 注讬拽专 讛讚讬谉 讚讞讬讜讘 砖讞讬讟讛 讜注谞讬谞讜 注诇 驻讛, 拽讜讚诐 砖讬讜讻诇 诇诇诪讜讚 诪转讜讱 讛讻转讘 讻讚讬 诇拽讬讬诐 诇诪讜讚 转讜砖讘注状驻 注诇 驻讛, 讜诇注砖讜转 专讜讜讞 讘讬谉 转讜砖讘状讻 诇转讜砖讘注状驻, 砖诇讗 讬讛讗 谞专讗讛 讻讗讬诇讜 讛诪砖谞讛 讛讜讗 讛诪砖讱 讛转讜专讛, 讜诇讛讜爪讬讗 诪诇讘 讛诪讻讞讬砖讬诐 讘转讜讛状拽 讛讻转讜讘讛 砖讛讬讗 诪谉 讛砖诪讬诐, 讜讝讛 讘专讜专 讜谞讻讜谉 讘住状讚.


专砖状讬 讘讚状讛 讘讛诪讛 讛诪拽砖讛 诇讬诇讚 讘砖注转 砖讞讬讟讛. 讛讜住讬祝 专砖状讬 讝状诇 讚讘砖注转 砖讞讬讟讛 诪讬讬专讬 诪转谞讬转讬谉 讘讬谉 诇专讘, 讚诪讜转专 讘讗讻讬诇讛 拽讗讬 讗讜诇讚 讜讗诪拽讜诐 讞转讱, 讜讘讬谉 诇专讬讜状讞 讚拽讗讬 讗讗讘专 讙讜驻讬壮 讚讞讝专讛 诪讛谞讬, 注状讻 诪讬讬专讬 讘谞砖讞讟讛 讗诪讜, 讜诪讛 砖讞住专 讝讗转 讘诪转谞讬转讬谉 注讬讬谉 讘转讬讜状讟. 讗讜诇诐 讚注转 讛专诪讘状诐 讝状诇 讗讬谞讜 讻谉 讚住讜讘专 讚讗讘专 讛讬讜爪讗 诇注讜诇诐 讗住讜专, 讗驻讬诇讜 谞讜诇讚 讗讞状讻 讛讜诇讚 讜诇讗 谞砖讞讟讛 讗诪专 讻讬 讻谉 讻转讘 诪驻讜专砖 讘驻状讛 诪讛诇讻壮 诪状讗 讛状讟, 讜讻谉 讛讘讬谉 讛讻诇讘讜 讚讘专讬 讛专诪讘状诐, 讗诇讗 砖讻壮 讚讻诇 讛专讗砖讜谞讬诐 讞讜诇拽讬诐 注诇讬讜 讜住状诇 讚讻诇 砖诇讗 谞砖讞讟讛 讗诪讜 讜谞讜诇讚 讗讞状讻 讗讬谉 讻讗谉 砖讜诐 讗讬住讜专 讬讜爪讗, 讗讘诇 讛讘状讬 讘住讬诪谉 讬状讚 谞讚讞拽 讘驻讬专讜砖 讛专诪讘状诐, 讻讚讬 诇讛砖讜讜转讜 讗诐 砖讗专 讛驻讜住拽讬诐, 讻讬 讚讘专 讝专 讗爪诇讜 诇讗诪专 讚讘讛讜爪讬讗 讬讚讜 讗讜 专讙诇讜 讬讗住专 讗讜转讜 讗讘专 诇注讜诇诐, 讜讛讜讗 诪注砖讛 讘讻诇 讬讜诐 讗爪诇 讛诇讬讚讜转 砖讛讜诇讚 诪讜爪讬讗 转讞讬诇讛 讬讚讜 讗讜 专讙诇讜, 讜讗讞专讬讜 谞诪砖讻讜 讻诇 讛驻讜住拽讬诐 讛讗讞专讜谞讬诐 讘诇讬 驻讜爪讛 驻讛 讜诪爪驻爪祝 讜讗谞讬 讘注谞讬讬 专讜讗讛 讻讬 诪讜讻专讞讬诐 讗谞讜 诇驻专砖 讚讘专讬 讛专诪讘状诐 讻驻砖讜讟诐 讜讻诪讜 砖讛讘讬谞诐 讛讻诇讘讜.


讛谞讛 讛专诪讘状诐 讝状诇 讛砖诪讬讟 诇讛讗 讚专壮 诪砖专砖讬讗 讚诇拽诪谉 讘讚祝 讛住诪讜讱, 讚拽讗诪专 讘谉 驻拽讜注讛 讛讘讗 注诇 讘讛诪讛 诪注诇讬转讗 讛讜诇讚 讗讬谉 诇讜 转拽谞讛, 讜讛讘状讬 讻转讘 注诇讬讜 讚诇讗 讬讚注 诇诪讛 讛砖诪讬讟讜. 讜驻诇讗 讛讚讘专 砖诇讗 砖转 诇讬讘讜 讛讟讛讜专 注诇 砖讬讟转 专砖状讬 讝状诇 诇拽诪谉 讚祝 注状讛 注状讘, 砖讻转讘 讚诇驻讬 诪讛 讚诪住讬拽 专讘讗, 讚壮 住讬诪谞讬诐 讗讻砖讬专 讘讛 专讞诪谞讗, 诇讬转 诇谉 诇讛讗 讚专壮 诪砖专砖讬讗, 讜讗驻砖专 讚讛讘状讬 诇讗 专爪讛 诇讛注诪讬住 砖讬讟讛 讝讜 讘讚注转 讛专诪讘状诐 讝状诇 诪驻谞讬 讛拽讜砖讬讜转 讛注爪讜诪讜转 砖讘转讜住壮 砖诐 注诇 砖讬讟讛 讝讜, 讜诇拽诪谉 转专讗讛 诪讛 砖讻转讘转讬 讘讝讛, 讜讛谞讛 讻诇诇 讙讚讜诇 讛讜讗 讗爪诇讬 讗驻讬诇讜 讗诐 谞讚讞拽 驻注诐 讗讞转 讘诇砖讜谉 诇驻专砖讜 谞讙讚 讛诪砖诪注讜转 讛驻砖讜讟, 讗讘诇 讗诐 谞爪讟专讱 诇讚讞讜拽 驻注诪讬诐, 讛讚专讬谞谉 诇讻诇诇讗 讚讗讬谉 讛诇砖讜谉 讬讜爪讗 诪诪砖诪注讜转讜 讻讬 注驻状讬 砖谞讬 讛注讚讬诐 讬拽讜诐 讚讘专. 讜讘驻专讟 讘诇砖讜谞讜转 讛专诪讘状诐 讝状诇 砖诪住专 讛诪讞讘专 谞驻砖讜 注诇 讘专讬专转 讛诇砖讜谉, 砖诇讗 讬驻讜诇 砖讜诐 住驻拽, 讘讗砖专 诇讗 爪讬讬谉 诪拽讜专 讛讚讬谉 诪讗讬谉 诪讜爪讗讜, 讜讻讜谞转讜 讛讬转讛 砖诇讗 讬爪讟专讱 讗讚诐 诇砖讜诐 住驻专 讝讜诇转讜 讻讚讬 砖讬讜讻诇 诇讚讜谉 讘讚讬谞讬 转讜专讛, 讻诪砖状讻 讘讛拽讚诪转讜 诇住驻专讜, 注讚 砖拽专讗讜 诪砖谞讛 转讜专讛, 讜讗讬讱 讬注诇讛 注诇 讛讚注转 砖讛专诪讘状诐 诇讗 讬砖讙讬讞 注诇 诇砖讜谞讜 讜讬住诪讜讱 注诇 讛诪注讬讬谉 讘住讜讙讬壮 讜诇讻谉 讚专讻讬 转诪讬讚 诇诪住讜专 谞驻砖讬 诇拽讬讬诐 驻砖讟讜转 讚讘专讬 讛专诪讘状诐 讜诪讻状砖 砖诇讗 谞住讘讜诇 转专讬 诪诇转讗 讚转诪讬讛. 讜讛专讬 转专讗讛 讻讬 讛谞讬 转专转讬 诪讬砖讱 砖讬讬讻讜 讘讛讚讚讬 讚讗诐 诇状诇 诇讛讗 讚专壮 诪砖专砖讬讗, 诪讻讞 诪讬诪专讗 讚专讘讗 讚讚壮 住讬诪谞讬诐 讗讻砖专 讘讛 专讞诪谞讗, 讗状讻 讛讗 讚专拽 讚讗讘专 注爪诪讜 讗住讜专, 讚讛诇讻转讗 讻讜讜转讬壮, 讻讚诪住讬拽 讛砖状住 注诇 专讬讜状讞 讘专 驻诇讜讙转讬壮 讘转讬讜讘转讗, 讜讛讜讗 诪讚讚专砖讬谞谉 讘砖专 讘砖讚讛 讟专讬驻讛 讻讟专驻讛 砖讗讬谉 诇讜 讛讬转专, 注状讻 讚诪讬讬专讬 讗祝 讘诇讗 谞砖讞讟讛 讗诪讜, 讚讻讬讜谉 讚诇讗 诪讞诇拽讬谞谉 讘讬谉 砖讞讬讟转 讻砖专讛 诇砖讞讬讟转 讟专驻讛 讜诇注讜诇诐 讗诪专讬谞谉 讚壮 住讬诪谞讬诐 讗讻砖专 讘讛 讜讻讗砖专 讗讘讗专 讟注诪讗 讚讛讗 诪诇转讗 讘诪拽讜诪讜 讗讬状讛 讜讛讛状谞 讚诪讛谞讬 住讬诪谞讬 讘谉 驻拽讜注讛 讚谞砖讞讟讛 讗诪讜 诇讙讘讬 讛讜诇讚, 讜讚诇讗 讻专壮 诪砖专砖讬讗, 讛状讛 讚讗谞讜 诪讜讻专讞讬诐 诇讻讗讜专壮 诇讗诪专 讚诪讛谞讬 砖讞讬讟转 讛讜诇讚 诇讗讘专 讛讬讜爪讗 讚讚壮 住讬诪谞讬诐 讗讻砖专 讘讛, 讜讗讬讱 诪住讬拽 讛砖状住 诇拽诪谉 讘诪讛讜 诇讙诪讜注 讗转 讞诇讘讜 讘转讬拽讜, 诪砖讜诐 讚讗讬谉 诇讜 讛讬转专 讘砖讞讬讟讛 讗诇讗 讜讚讗讬 讚砖讗谞讬 讗讘专 讝讛 讚讗住讜专 诪讟注诐 讟专驻讛 讜讛讗 讚拽专讬 诇拽诪谉 讗讘诪讛状讞, 讛讬讬谞讜 讻讗讘诪讛状讞 砖谞转诇砖 讻讬 诪拽专讗 讚讘砖专 讘砖讚讛 讟专驻讛 诪专讘讬谞谉 诇讬壮, 讜讗诐 讻谉 讛讜讗 驻砖讬讟讗 砖讗祝 讘诇讗 谞砖讞讟讛 讗诪讜 讗讬谉 讛讗讬 讗讘专 谞讬转专 讘砖讞讬讟转 讛讜诇讚 讚讘讗讬住讜专讬壮 拽讬讬诪讗 讚讗讬谉 讛砖讞讬讟讛 诪转专转 讗讬住讜专 讟专驻讛.


讜诪讛 讚拽砖讬壮 诇讬壮 诇讛讘状讬 讝状诇 讗讬讱 讗驻砖专 砖讗讘专 讛讬讜爪讗 讚专讱 诇讬讚讛 讬讗住专 诇注讜诇诐 讜讛讜讗 砖讻讬讞 讛专讘讛 讛谞讛 讻砖转讚拽讚拽 讘诇砖讜谉 讛专诪讘状诐 转专讗讛 砖诇讗 讗住专 讛专诪讘状诐 讗讘专 讛讬讜爪讗 讘诇讗 谞砖讞讟讛 讗诪讜, 专拽 讻砖讛讞讝讬专 讜讗讞状讻 谞讜诇讚, 讗讘诇 讻砖诇讗 讛讞讝讬专 诇讗 诪拽专讬 讬爪讗 讞讜抓 诇诪讞讬爪转讜, 讚讚专讱 诇讬讚讛 讬爪讗, 讜讻诇 砖谞讜诇讚 讗讞状讻 讗讙诪诇状诪 讚讬爪讬讗转 讗讘专 转讞讬诇转 诇讬讚讛 讛讜讛, 讗讘诇 讻砖讛讞讝讬专讜 讛专讬 讘讟诇 讛讗讬 转讞诇转 诇讬讚讛, 讜讻注讬谉 砖讗诪专讜 讗注状讙 讚诪谞拽讘 讛讜砖讟 转讞诇讛 讻讬讜谉 讚讚专讱 砖讞讬讟讛 讘讻讱 讞砖讜讘 砖讞讬讟讛 讜讬砖谞讛 诇砖讞讬讟讛 诪转讞诇讛 讜注讚 住讜祝, 讛状谞 讙讘讬 诇讬讚讛 诪爪讟专祝 讗讘专 讗讘专 诇专讜讘讗, 注讚 砖讗诪专讬谞谉 诇拽诪谉 讚讗驻讬诇讜 讞转讻讜 讗讘专 讗讘专 诪爪讟专祝 诇专讜讘讗, 讛专讬 讚讗诪专讬谞谉 讗讙诪诇状诪 讚诪讬讚 诇诪驻专注 讚诪讬讚 讘讗讘专 专讗砖讜谉 砖讬爪讗 诪转讞诇转 讛诇讬讚讛. 讗讘诇 讻砖讛讞讝讬专 讘讗讘专 专讗砖讜谉 砖讬爪讗 诪转讞诇转 讛诇讬讚讛. 讗讘诇 讻砖讛讞讝讬专 讛讗讘专 讛专讬 谞转讘讟诇 讛诇讬讚讛, 讜转讜 诇讗 诪拽专讬 砖诐 诇讬讚讛 注诇 讬爪讬讗讛 专讗砖讜谞讛 讝讜 讗祝 砖谞讜诇讚 讗讞状讻 讻诇讜, 讜讘讚祝 住状讟 注状讘 讛讗专讻转讬 讘讚讘专 讝讛 注讬讬状砖. 讜讗讬谉 诇讛拽砖讜转 讛讗 讘砖讞讬讟讛 谞诪讬 讗诐 砖讞讟 讘讜砖讟 讘诪拽讜诐 讗讞讚 讜讗讞状讻 讛谞讬讞讜 讜砖讞讟 讘诪拽讜诐 讗讞专 讻砖专 注讬讬谉 诇注讬诇 诇壮 注状讗 砖讗谞讬 讛转诐 讚讘讗诪转 讗谞讜 诪爪专驻讬谉 讙诐 讛讗讬 转讞诇转 砖讞讬讟讛 诇讙讜祝 讛砖讞讬讟讛 砖谞讗诪专 讻谉 讗驻讬诇讜 驻住拽 诪诇砖讞讜讟 砖诐 注讬讬状砖 讘讞讬讚讜砖讬, 诪砖讗状讻 讻讗谉 讻讬讜谉 砖讛讞讝讬专 谞住转诇拽 讜讛诇讱 讗讜转讜 诪注砖讛 诇讙诪专讬.


讜讗讘讬讗 诇砖讜谞讜转 讛专诪讘状诐 讝状诇 诇讛专讗讜转 讻讬 讻谞讬诐 讜讗诪转讬讬诐 讚讘专讬, 讜讝状诇 讘驻状讛 诪讛诇讻壮 诪状讗 讛状讟 状注讜讘专 砖讛讜爪讬讗 讬讚讜 讗讜 专讙诇讜 谞讗住专 讗讜转讜 讛讗讘专 诇注讜诇诐 讘讬谉 砖讞转讻讜 拽讜讚诐 砖转砖讞讟 讗诪讜 讜讘讬谉 砖讞转讻讜 讗讞专 砖谞砖讞讟讛, 讜讗驻讬诇讜 讛讞讝讬专 讗讜转讜 讗讘专 诇诪注讬 讗诪讜 讜讗讞状讻 谞砖讞讟, 讗讜 谞讜诇讚 讛讜诇讚 讜讻讜壮, 讛专讬 讗讜转讜 讗讘专 讗住讜专 诪砖讜诐 讟专驻讛 讜讻讜壮状, 讜讘讛诇讻讛 讬状讘 讻转讘 讜讝状诇 状注讜讘专 砖讛讜爪讬讗 讗讘专 讜谞讗住专 讛讗讘专 讜讗讞状讻 谞讜诇讚, 讜讛专讬 讛讜讗 谞拽讘讛, 讛讞诇讘 砖诇讛 讗住讜专 诇砖转讜转讜 诪住驻拽 讜讻讜壮状 注讻状诇. 讛谞讱 专讜讗讛 讚讘讛诇讻讛 讟壮 诪讚讘专 转讞诇讛 诪讗讘专 讛讬讜爪讗 讜诇讗 讛讞讝讬专讜 讜讻转讘 讘讬谉 讞转讻讜 拽讜讚诐 砖讞讬讟转 讗诪讜 讜讘讬谉 讗讞状讻, 讜讗讞状讻 讛讜住讬祝 诇讗诪专 讜讗驻讬诇讜 讛讞讝讬专 讗讜转讜 讗讘专 讜讗讞状讻 谞砖讞讟 讗讜 谞讜诇讚 讛讜诇讚, 讜讗讬 讻讚讜讞拽 砖诇 讛讘状讬 讚讙诐 讻讗谉 诪讬讬专讬 讘谞砖讞讟讛 讗诪讜 诇诪讛 讞诇拽诐 诇砖谞讬诐 讜诇讗 讛讜住讬祝 讛讗讬 状讗驻讬诇讜 讛讞讝讬专状 诇讞诇讜拽讛 专讗砖讜谞讛 讜诇讻转讘 讘讬谉 讞转讻讜 讜讻讜壮, 讜讗驻讬诇讜 讛讞讝讬专 讛讗讘专 拽讜讚诐 砖转砖讞讟 讗诪讜 讜讻讜壮, 讗诇讗 讜讚讗讬 讚讘讛讗讬 讗驻讬诇讜 讛讞讝讬专 讗讬讻讗 讞讬讚讜砖 讚讬谉, 讚谞讜诇讚 讗讞状讻 讗祝 讘诇讗 砖讞讬讟转 讗诪讜, 讻诇 砖讛讞讝讬专 讗讬谉 讻讗谉 砖诐 诇讬讚讛 注诇 讬爪讬讗讛 讝讜 讜讚讬谞讜 讻讗讘专 讛讬讜爪讗 讜谞砖讞讟讛 讗诪讜, 讜讻谉 转专讗讛 讘讛诇讻讛 讬状讘 讻转讘 状注讜讘专 砖讛讜爪讬讗 讗讘专 讜谞讗住专 讛讗讘专 讜讗讞状讻 谞讜诇讚 讜讻讜壮状 讜讛谞讛 讛讻状诪 诇砖讬讟转讜 诪驻专砖 讛谞讬 转讬讘讜转 状讜谞讗住专 讛讗讘专状 状讜谞砖讞讟讛 讗诪讜状 讻讬 注状讬 砖讞讬讟转 讗诪讜 讬讗住专 讛讗讘专 讜诪讬 诇讗 讬讜讚讛 讚讛专诪讘状诐 讝状诇 讛讬讛 诪爪讬 诇讻转讜讘 转诪讜专转 状讜谞讗住专 讛讗讘专状 状讜谞砖讞讟讛 讗诪讜状 讻讚讬 砖诇讗 讬爪讟专讱 讛讻状诪 诇驻专砖 讚讘专讬讜 讛住转讜诪讬诐, 讗讘诇 讗诐 谞驻专砖 讚讘专讬 讛专诪讘状诐 讻驻砖讜讟谉, 讗讝 讘讚讬讜拽 讻转讘 状讜谞讗住专 讛讗讘专状 讻讬 讘砖谞讬 讗讜驻谞讬诐 诪爪讬 诇讛讗住专 讗讜 注状讬 砖讞讬讟转 讗诪讜 拽讜讚诐 诇讬讚讛, 讗讜 注状讬 讞讝专讛 拽讜讚诐 诇讬讚讛 讚讛谉 注状讬 砖讞讬讟转 讛讗诐, 讜讛谉 注状讬 讞讝专讛 讘讟诇讛 讛诇讬讚讛 讜诪讗讞专 砖讻讘专 讘讬讗专 讛专诪讘状诐 诇注讬诇 讘讛诇讻壮 讟壮 讗讜转谉 砖谞讬 讛讗讜驻谞讬诐 砖谞讗住专 讛讗讘专 注状讬, 诇讻谉 讻转讘 讻讗谉 住转诐 讜谞讗住专 讛讗讘专 注状讬 讗讞讚 诪讘壮 讛讗讜驻谞讬诐 讛谞状诇, 讜诪讝讛 诪讜讻专讞 讙状讻 讚讗讬谉 诇驻专砖 讚讘专讬 讛专诪讘状诐 讚诇注讜诇诐 谞讗住专 讛讬讜爪讗 讗驻讬诇讜 诇讗 谞砖讞讟讛 讛讗诐 讜讙诐 诇讗 讛讞讝讬专 讛讗讘专, 讚讗状讻 讛讗讬 状讜谞讗住专 讛讗讘专状 砖驻转 讬转专 讛讜讗, 讚讻讘专 讻转讘 诇注讬诇 讚讗讘专 讛讬讜爪讗 谞讗住专, 讜讙诐 诪讛 讝讛 状讜谞讗住专 讛讗讘专 讜讗讞状讻 谞讜诇讚状 讚诪砖诪注 讚讗讬讻讗 讚讘专 讘讬谉 讛讬爪讬讗讛 诇讛诇讬讚讛, 讗诇讗 讜讚讗讬 讻讚讗诪专谉 讚讛砖讞讬讟讛 砖诇 讛讗诐 讗讜 讞讝专转 讛讗讘专 注讜砖讛讜 讟专驻讛. 讜诇驻讬状讝 诪转谞讬转讬谉 诇讗 诪讬讬专讬 讚讜拽讗 讘砖注转 砖讞讬讟讛 讚谞讬诪讗 讚讜拽讗 谞砖讞讟讛 讗诪讜 爪专讬讱 诇讗砖诪注讬谞谉 讚诪拽讜诐 讞转讱 诪讜转专 讘讛讞讝讬专 讻讬讜谉 讚讗讘专 注爪诪讜 讗住讜专, 讗讘诇 讘诇讗 谞砖讞讟讛 讗诪讜, 讗讘专 注爪诪讜 谞诪讬 诪讜转专, 讗诇讗 讗诪专讬谞谉 诪转谞讬转讬谉 讘讻诇 讙讜谞讬 诪讬讬专讬, 讗驻讬诇讜 诇讗 谞砖讞讟讛 讗诪讜 讜谞讜诇讚 爪专讬讱 诇讛转讬专 诪拽讜诐 讞转讱, 讚讗讘专 注爪诪讜 讗住讜专 讜讻谞状诇. 讜专砖状讬 讝状诇 讚讻壮 讘砖注转 砖讞讬讟讛, 讙状讻 讗讬谉 讛讻专讞 诇讗诪专 讚讞讜诇拽 注诇 砖讬讟转 讛专诪讘状诐 讗注状讙 讚诇讬转 诇讬壮 讚专壮 诪砖专砖讬讗 讚讬状诇 讻讬讜谉 讚砖讬讟讛 讝讜 砖诇 讛专诪讘状诐 诪讜讻专讞转 诪讻讞 诪讬诪专讗 讚专讘讗, 讚诪讞讚砖 诇谉 讛讗 讚讚壮 住讬诪谞讬诐 讗讻砖专 讘讛 专讞诪谞讗, 讜注讬状讻 谞爪诪讞 诇谉 讚讘讗讘专 讛讬讜爪讗 讗讬讻讗 讗讬住讜专 讟专驻讛, 讚讗诇状讻 诇诪讛 诇讗 转讜注讬诇 砖讞讬讟转 讛讘谉 驻拽讜注讛 诇讗讘专 讛讬讜爪讗, 讜讻讬讜谉 讚讛住讜讙讬壮 诇讗 讬讚注讛 注讚讬讬谉 诪讛讗 讚专讘讗 讜讗讝诇讛 讻专壮 诪砖专砖讬讗, 讚讛讗 驻专讬讱 讘驻砖讬讟讜转 讗专壮 讬专诪讬壮 诪讛讗 讚专壮 诪砖专砖讬讗 注状讻 讚诇讗 讗住讬拽 讗讚注转谉 注讚讬讬谉 讛讗 讚专讘讗, 注诇 讻谉 诪驻专砖 专砖状讬 诪转谞讬转谉 诇驻讬 讛住状讚 讘讙诪专讗 讻讚专讻讜 砖诇 专砖状讬 讘讻状诪, 讗讘诇 诇讚讬谞讗 诪爪讬 住讘专 讻讜诇讜 讻专诪讘状诐.


讜讚注 讚诇驻讬 讘讗讜专谞讜 讘讚注转 讛专诪讘状诐 讝状诇, 讛讗 讚讗诪专讜 讚讘诇讗 讛讞讝讬专讜 诪拽讜诐 讞转讱 讗住讜专, 讚谞讬讛讜 讚诇讗讜 讬讜爪讗 诪拽专讬 讜讗讬谉 讘讜 诪砖讜诐 讘砖专 讘砖讚讛, 讗讘诇 诪状诪 诇讗 讛讜转专 讘砖讞讬讟转 讗诪讜 讚诇讗讜 讘讘讛诪讛 讛讜讗, 讗讬谞讜 讗住讜专 讗诇讗 讘砖诇讗 谞砖讞讟 讛讜诇讚 讗讘诇 砖讞讟 讗讞状讻 讛讜诇讚, 诪讛谞讬 砖讞讬讟转 讛讜诇讚 诇诪拽讜诐 讞转讱 讚讚壮 住讬诪谞讬诐 讗讻砖专 讘讛 专讞诪谞讗, 讚讘讛讗 诪拽讜诐 讞转讱 诇讬讻讗 讗讬住讜专 讟专驻讛 砖讗讬谉 诇讜 转拽谞讛, 专拽 讗讬住讜专 砖诇讗 谞砖讞讟, 讜诪讜注讬诇 诇讬壮 住讬诪谞讬 讛讜诇讚 讻诪讜 讘讘谉 驻拽讜注讛 讛讘讗 注诇 讘讛诪讛 诪注诇讬转讗, 讜讗诐 讘讻诇 讝讗转 驻住拽 讛专诪讘状诐 砖诐 讘讛诇讻壮 讬壮 讚诪拽讜诐 讞转讱 讗住讜专 讘讬谉 讞转讻讜 拽讜讚诐 砖讞讬讟讛 讘讬谉 讞转讻讜 诇讗讞专 砖讞讬讟讛 讜诇讗 讛讝讻讬专 讚讗诐 讞讬 诪讜注讬诇 诇讜 砖讞讬讟转 注爪诪讜 诇讛转讬专讜, 讗驻砖专 诇讗诪专 讚诇讗 谞讞讜转 讛专诪讘状诐 诇诪诇转讗 讚诇讗 砖讻讬讞 讻讬 讛讗讬 砖讬讞讬壮 讛讜诇讚 讗讞专 砖讞讬讟转 讗诪讜 讜讗讞专 讞转讬讻转 讗讘专, 讜诇讗 注讜讚 讗诇讗 讚讙诐 讘讝讛 爪专讬讱 诇讞诇拽 讘讬谉 谞讟专驻讛 讘讛讗讬 讞转讬讻转 讗讘专 讗讜 诇讗, 讚讜讚讗讬 诇诪讗谉 讚住状诇 讚壮 住讬诪谞讬诐 讜讻讜壮 讜诪讛谞讬 讙讘讬 讛讗讬 诪拽讜诐 讞转讱, 讛状讛 讚砖讬讬讱 讟专驻讜转 诇讙讘讬 讛讗讬 诪拽讜诐 讞转讱, 讜讗诐 诇讗 谞讞转讱 讻诇诇 注讚 砖谞讜诇讚 讗讝 讘诇讗状讛 谞诪谞注 讘诪爪讬讗讜转, 诇讛讘讞讬谉 诪拽讜诐 讛讬爪讬讗讛 讘讚拽讚讜拽, 讻讚讬 诇讬讚注 讗讬讝讛 讛讜讗 诪拽讜诐 砖注诪讚 讘砖驻转 讛专讞诐, 诇讻谉 讻转讘 讛专诪讘状诐 住转诐 讗住讜专, 讜讬讜转专 谞专讗讛 诇驻注状讚 讚讻诇 砖讗讘专 注爪诪讜 讗住讜专 讗讬谉 诇讛转讬专 诪拽讜诐 讛讞转讱 注状讬 砖讞讬讟讛, 诪砖讜诐 讚拽专讜讘 讛讚讘专 讚讗转讗 诇讛转讬专 讙诐 讛讗讘专, 讻讬 讘讛讗讬 讞讬诇讜拽讗 拽诇讬砖讗 讘讬谉 讗讘专 诇诪拽讜诐 讞转讱 诇讙讘讬 讜诇讚 砖谞讜诇讚 砖诇诐, 讜谞讬转专 讘砖讞讬讟转 讗诪讜 讞讜抓 诪讗讘专 讗讞讚 砖讬爪讗 拽诇 诇诪讟注讬 讜诇讻谉 讜讚讗讬 讚讗讬谉 诇讛转讬专 注状讬 砖讞讬讟讛 讗转 诪拽讜诐 讞转讱 讜注讬讬谉 注讜讚 诇拽诪谉 讜讚讜拽.


讙诪专讗 讗专状讬 讗诪专 专讘 讜讗讘专 注爪诪讜 讗住讜专, 诪状讟 讚讗诪专 拽专讗 讜讘砖专 讘砖讚讛 讟专驻讗 诇讗 转讗讻诇讜, 讻讬讜谉 砖讬爪讗 讘砖专 讞讜抓 诇诪讞讬爪转讜 讜谞讗住专 讛讗讬 讟注诪讗 讗爪讟专讬讱 诇专讘 讻讚讬 诇讗住讜专 讛讗讘专 讗祝 砖讛讞讝讬专讜, 讜讻诪砖状讻 讛转讜住壮 讜讝状诇: 讻讚讚专讬砖 诇拽诪谉 讚讜诪讬壮 讚讟专驻讛 砖讗讬谉 诇讛 讛讬转专, 讜注讬讬谉 讘讛专状诐 诇讜讘诇讬谉 讚讻讜讜谞转 讛转讜住壮, 讚诪讛讗讬 讚专砖讛 讬诇驻讬谞谉 讚讗讬谉 诇讜 讛讬转专 讘讞讝专讛, 讗讘诇 讘诇讗 讛讞讝讬专讜 砖讬讛讗 讛讗讘专 讗住讜专 讘讬谉 讞转讻讜 拽讜讚诐 砖讞讬讟讛 讜讘讬谉 诇讗讞专 砖讞讬讟讛 诇讗 讘注讬 拽专讗, 讚讻诇 砖讗讬谞讜 讘讘讛诪讛 诇讗 讛讬转专 讘砖讞讬讟转 讗诪讜, 讜砖讜讘 诪诪讬诇讗 讛讬讛 讻讗讘专 诪讛状讞 砖诇讗 谞砖讞讟, 讜专讗讬壮 讚讻讱 讛讜讗 讚讛专讬 诪拽讜诐 讞转讱 讘诇讗 讛讞讝讬专 谞诪讬 讗住讜专 讜讛讗讬 诇讗讜 诪讟注诐 讘砖专 讘砖讚讛 谞讗住专 讚讛讗 诇讗 讬爪讗 讞讜抓 诇诪讞讬爪转讜, 讜注状讻 讚谞讗住专 诪砖讜诐 讚诇讗 拽专讬谞谉 讘讬壮 讘讛诪讛 讘讘讛诪讛, 讗讜 讻诇 讘讘讛诪讛 讻讚讗诪专 诇拽诪谉 讜诪诪讬诇讗 讻砖讗专 讘诪讛状讞 砖诇讗 谞砖讞讟 讛讜讗, 讜讘讬谉 讛讞讝讬专 讜讘讬谉 诇讗 讛讞讝讬专 讛讗讬住讜专 讛讜讗 讗讘诪讛状讞 讻诇讜诪专 讚讻诇 砖讛讜爪讬讗 讗讘专 谞注砖讛 讛讗讬 讗讘专 讛讬讜爪讗, 讗讘专 诪谉 讛讞讬 讛讟注讜谉 砖讞讬讟转 注爪诪讜, 讗诇讗 讚讘诇讗 讛讞讝讬专 驻砖讬讟讗 诇谉 讘诇讗 讬诇驻讜转讗 讚讛讜讛 讗讘诪讛状讞 讚诇讗 谞讬转专 讘砖讞讬讟转 讗诪讜 诇讗 讛讗讘专 讜诇讗 诪拽诐 讛讞转讱, 讜讘讛讞讝讬专 讘注讬谞谉 讬诇驻讜转讗 讚讘砖专 讘砖讚讛, 讚讛讬讬谞讜 讗讘专 讛讬讜爪讗 讟注讜谉 砖讞讬讟转 注爪诪讜, 讜谞砖讗专 讘讗讬住讜专 讝讛 讻讟专驻讛 砖讗讬谉 诇讛 讛讬转专, 讙诐 讝讛 讗讬谉 诇讜 讛讬转专 专拽 讘砖讞讬讟转 注爪诪讜, 讜讝讗转 讗状讗. 诪砖讜诐 讚讛讜诇讚 讻讘专 谞讬转专 讘砖讞讬讟转 讗诪讜 讜讛住讬诪谞讬诐 讻砖讞讜讟讬谉. 讜讻谉 诪讘讜讗专 讘专砖讘状讗 讝状诇 诇拽诪谉 讙讘讬 讛讗讘注讬壮 诪讛讜 诇讙诪讜注 讗转 讞诇讘讜, 诪讜讘讗讬诐 讚讘专讬讜 讘砖状讱 讬讜状讚 住讬诪谉 讬状讚 住拽讬状讗 砖诪住讬拽 砖诐 注诇 讛讘状讞 讚诪讞诇拽 讘讬谉 讘谉 驻拽讜注讛 讛讘讗 注诇 讘讛诪讛 讚注诇诪讗, 讚讛讜诇讚 讗讬谉 讘讜 讗讬住讜专 专拽 砖讗讬谉 讛砖讞讬讟讛 诪讜注诇转 讘讜, 讜讛讜讛 讻砖讞讜讟讛 诇讚注转 讘讛状讙 讚讞诇讘讛 讜讘讬爪讬讛 诪讜转专讬谉, 诪砖讗状讻 讘讗讘专 讛讬讜爪讗 讚讗讬转 讘讬壮 讗讬住讜专 讟专驻讛, 讜讛讘讬讗 讛砖状讱 讝状诇 讚讘专讬 讛专砖讘状讗 讝状诇 砖讻转讘, 讚讗讘专 讝讛 讗讬谉 讘讜 讗讬住讜专 诪讞诪转 注爪诪讜 讻讟专驻讛, 讗诇讗 诪讞诪转 砖讗讬谉 诇讜 住讬诪谞讬诐 诇讛转讬专讜 讘讛诐 注状讬 砖讞讬讟讛, 讜讛专讬 讻诇 讛讙讜祝 讻讘砖专 诪讜谞讞 讘讚讬拽讜诇讗 讜讛讗讘专 砖讬爪讗 诇讘讚讜 谞砖讗专 讞讬 讜讻讜壮 注讻状诇. 讜讗谞讬 讗讜诪专 讻讬 讛砖状讱 讝状诇 讬驻讛 讻转讘 诇讚注转 讛专砖讘状讗 讜专状谉 讜转讜住壮, 讗讘诇 讛注讘讬专 注讬谞讬讜 讛讘讚讜诇讞讬诐 诪注诇 讚讘专讬 讛专诪讘状诐 砖讻转讘 讘驻讬专讜砖 讘讛诇讻壮 讟壮 讛谞状诇 状讛注讜讘专 砖讛讜爪讬讗 讬讚讜 讘讬谉 讞转讻讜 讜讘讬谉 诇讗 讞转讻讜 拽讜讚诐 砖讞讬讟转 讗诪讜 讜讗驻讬诇讜 讛讞讝讬专 讜讻讜壮 讗讜转讜 讛讗讘专 讗住讜专 诪砖讜诐 讟专驻讛, 砖讻诇 讘砖专 砖讬爪讗 讜讻讜壮 砖谞讗诪专 讘砖专 讘砖讚讛 讟专驻讛, 讻讬讜谉 砖讬爪讗 诇诪拽讜诐 砖讛讜讗 诇讜 讻砖讚讛 谞注砖讛 讟专驻讛状 注讻状诇, 讛专讬 讚讘注讬 拽专讗 讚讘砖专 讘砖讚讛 注诇 讻诇 讗讘专 讛讬讜爪讗 讗驻讬诇讜 诇讗 讛讞讝讬专, 讜讛讗讬 讗讬住讜专 诇讚注转 讛专诪讘状诐 讘讛诇讻壮 讬状讗 讚诇讜拽讬谉 诪砖讜诐 讗讘诪讛状讞 讗讘诇 讘诇讗 讞转讱 讗讬谉 讘讜 讗诇讗 诪砖讜诐 讟专驻讛, 讜注讬讬状砖 讘讻状诪 砖爪状诇 讚诪讛 砖讻壮 诇注讬诇 讘讛诇讻壮 讟壮, 讚讘讬谉 讞转讱 讜讻讜壮 讗讬讻讗 诪砖讜诐 讟专驻讛, 爪状诇 讚讘讞转讱 讗讬讻讗 转专转讬, 诪砖讜诐 讗讘诪讛状讞 讜诪砖讜诐 讟专驻讛. 讜讻讗砖专 讘讗专谞讜 诇诪注诇讛 讛讜讻专讞 讛专诪讘状诐 讝状诇 诇讗诪专 讚讗讬转 讻讗谉 讗讬住讜专 讟专驻讛 讚讗诇状讻 诇诪讛 诇讗 转讛谞讬 砖讞讬讟转 注爪诪讜 诪讗讞专 讚讚壮 住讬诪谞讬诐 讗讻砖专 讘讛 专讞诪谞讗, 讜讗状讻 驻诇讜讙转转 讛讘状讞 讜讛砖状讱 讛讜讗 诪诪砖 驻诇讜讙转转 讛专诪讘状诐 讜讛专砖讘状讗 讜讚注讬诪讬壮. 讜诇讚注转讬 谞专讗讛 讚住状诇 诇专诪讘状诐 讚讘讝讛 诪诪砖 驻诇讬讙讬 专状诪 讜专讘谞谉 诇拽诪谉 讚祝 注状讙 讚专状诪 住状诇 讗讘专 讛讬讜爪讗 诪讙注讜 谞讘诇讛, 讜专讘谞谉 住状诇 诪讙注 讟专驻讛 砖讞讜讟讛. 讜讛谞讛 专状诪 讚拽讗诪专 诪讙注 谞讘诇讛, 讛讬讬谞讜 讗讘诪讛状讞 讚诪讟诪讗 讻谞讘诇讛, 讜拽讗诪专 专状诪 讚讗诐 转讗诪专 讚诪讛谞讬 砖讞讬讟讛 诇讟讛专 讗转 讛讗讘专 转转讬专谞讜 谞诪讬 讘讗讻讬诇讛, 讜讻讬讜谉 讚讘讗讻讬诇讛 驻砖讬讟讗 砖讗讬谞讛 诪转讬专转讜, 讚讛讗 讗讬谞讜 讘讘讛诪讛, 讛专讬 讚讛讗讬 讗讘专 诇讗 谞砖讞讟, 诪诪讬诇讗 砖讞讬讟讛 注讜砖讛 谞讬驻讜诇, 讜讛讜讛 讛讗讘专 讻谞讬驻讜诇 注状讬 砖讞讬讟转 讛注讜讘专 讜诪讟诪讗 讻砖讗专 讗讘诪讛状讞. 讛专讬 讚诇专状诪 诇讗 讘注讬谞谉 拽专讗 诪讬讜讞讚 诇讗住专讜 讘讗讻讬诇讛, 讗诇讗 讚讻讬讜谉 讚诪拽专讗 讚讻诇 讘讘讛诪讛 诇讗 讗转专讘讬 诇讛讬转专, 诪诪讬诇讗 讗住讜专 诪砖讜诐 讗讘诪讛状讞 讚砖讞讬讟讛 注讜砖讛 谞讬驻讜诇. 讗讘诇 讞讻诪讬诐 讚讗讬转 诇讛讜 讚讙诐 讘讗讘专 讛讬讜爪讗 讗讬谉 砖讞讬讟讛 注讜砖讛 谞讬驻讜诇, 讜诪讛谞讬 砖讞讬讟讛 讙诐 诇讗讘专 讛讬讜爪讗 诇讟讛专讜 诪讬讚 谞讘诇讛, 讻诪讜 讚诪讛谞讬 诇讗讘专 讛诪讚讜诇讚诇 砖讘讙讜驻讛, 讻讬 讻谉 讗诪专讜 诇专壮 诪讗讬专 讚诪讚诪讬谞谉 讗讘专 讚注讜讘专 诇讗讘专 讛诪讚讜诇讚诇 (讚诪转砖讜讘转 专状诪 讘讘专讬讬转讗 谞诇诪讚, 讚诪讛 砖讗诪专讜 讞讻诪讬诐 讘诪砖谞讛 讻讟专驻讛, 讻讜谞转诐 注诇 讻诇 诪讬谞讬 讟专驻讛, 讚讛讬讬谞讜 讻讜诇讛 讟专驻讛 讗讜 讗讘专 讛诪讚讜诇讚诇, 讚讛讜讛 谞诪讬 讟专驻讛 诇讗住专 讘讗讻讬诇讛 诪讛状转 诇讚注转 讛专诪讘状诐, 注讬讬谉 讘讛状讛 讻讗谉 讛诇讻壮 讬状讗) 讛专讬 讚住状诇 诇讞讻诪讬诐 讚讻诪讜 讚砖讞讬讟讛 诪讛谞讬 诇讟讛专 诇讗讘专 讛诪讚讜诇讚诇, 讗注状讙 讚讻讟专驻讛 讬讞砖讘, 讜诇讗 砖讬讬讱 诇讘讛诪讛 诇注谞讬谉 讗讻讬诇讛, 讻谉 诪讛谞讬 讛砖讞讬讟讛 诇讟讛专 诇讗讘专 讛讬讜爪讗, 讜注状讻 讻讜谞转诐 诇讗诪专, 讚谞讬讛讜 讚诇讗 诪拽专讬 讻诇 讘讘讛诪讛, 诪状诪 谞讙专专 讛讗讘专 讗讞专 讛注讜讘专, 讜诇讗 讙专注 诪讗讘专 讛诪讚讜诇讚诇, 讚讛讗 讗讬谉 诇讬讚讛 诇讗讘专讬诐 驻住拽讬谞谉. 讗诪讜专 诪注转讛 讚讗讬 诇讗讜 拽专讗 讚讘砖专 讘砖讚讛 讚讗转讗 诇讗住讜专 讗讘专讬诐 讛诪讚讜诇讚诇讬诐, 讘讗诪转 讙诐 讘讗讻讬诇讛 讛讬讜 诪讜转专讬谉 注状讬 讛砖讞讬讟讛 讗状讻 讛状讛 讗讘专 讛讬讜爪讗 讛讬讛 诪讜转专 讘讗讻讬诇讛, 讗讬 诇讗讜 拽专讗 讚讜讘砖专 讘砖讚讛 讛专讬 讚诇讞讻诪讬诐 讘注讬谞谉 拽专讗 诇讗住讜专 讗讘专 讛讬讜爪讗 讘讗讻讬诇讛, 讜讛谉 讗讘专 讛诪讚讜诇讚诇, 讜讛谉 讗讘专 讛讬讜爪讗, 诪拽专讗 讚讜讘砖专 讘砖讚讛 讗住专讬谞谉 诇讛讜. 讜讛专砖讘状讗 讝状诇 爪状诇 讚讗讝讬诇 讘砖讬讟转 讛转讜住壮 讚讘讗讘专讬诐 讛诪讚讜诇讚诇讬诐 诇讬讻讗 讗讬住讜专 转讜专讛, 讗诇讗 诪爪讜转 驻讬专讜砖 诪讚专讘谞谉 讜拽专讗 讚讜讘砖专 讘砖讚讛 讚讚专砖讬谞谉 诇讬壮 讗讗讘专讬诐 讛诪讚讜诇讚诇讬诐, 讗住诪讻转讗 讘注诇诪讗 讛讬讗, 讜诇讻谉 诇讗 诪爪讬 住讘专, 讚注讬拽专 讗讬住讜专 讚讗讘专 讛讬讜爪讗 诪拽专讗 讚讜讘砖专 讘砖讚讛 讬诇驻讬谞谉, 讚讗状讻 讬讛讗 谞诪讬 讗住诪讻转讗, 讜讗讬讱 讗诪专讜 诪讙注 讟专驻讛 砖讞讜讟讛, 讚谞讬讛讜 讚讙讝专讜 讞讻诪讬诐 讟讜诪讗讛 诇拽讚砖讬诐 讘讟专驻讛, 讗讘诇 诇讗 诇讟专驻讛 讚专讘谞谉, 讜注状讻 诇讗诪专 讚注讬拽专 讗讬住讜专 讚讗讘专 讛讬讜爪讗 讘诇讗讜 拽专讗 讚讜讘砖专 讘砖讚讛 讬讚注讬谞谉, 诪砖讜诐 讚讻诇 讘讘讛诪讛 讻转讬讘, 讜讛讗讬 诇讗讜 讘讘讛诪讛 讛讜讗, 讜诇讗 讗爪讟专讬讱 讛讗讬 讚专砖讛 讚讜讘砖专 讘砖讚讛 讗诇讗 讘讬爪讗 讗讘专 讜讛讞讝讬专, 讗注状讙 讚讛砖转讗 讛讜讗 讘讘讛诪讛, 讻讬讜谉 砖讬爪讗 驻注诐 讗讞转 砖讜讘 诇讗 谞讬转专 讘砖讞讬讟转 讗诪讜 诇注讜诇诐, 讜谞砖讗专 讛讗讬 讗讘专 讻讗讬诇讜 诇讗 谞砖讞讟, 诪状诪 诪讟讛专讜 讛砖讞讬讟讛 诪讬讚讬 讟讜诪讗讛, 讚诇讗 讙专注 诪讟专驻讛 讻讬讜谉 讚讗讬转拽砖 诇讟专驻讛, 讜诪诪讬诇讗 诇讗 诪讞诇拽讬谞谉 讘讬谉 讛讞讝讬专 诇诇讗 讛讞讝讬专 讜讬诇驻讬谞谉 谞诪讬 拽讜诇讗, 讚讻诪讜 讘讛讞讝讬专 诪讛谞讬 讛砖讞讬讟讛 诇讟讛专讜 诪讬讚讬 谞讘诇讛, 讛状讛 讘诇讗 讛讞讝讬专 转讛谞讬 诇讟讛专讛, 讜讘诇讗讜 讛讗讬 拽专讗 讛讜讛 讗诪专讬谞谉 讚讛讞讝讬专 诪讜转专 讗祝 讘讗讻讬诇讛 讚讘讘讛诪讛 讛讜讗, 讜讘诇讗 讛讞讝讬专, 诇讗 专拽 讚讗住讜专 讗诇讗 讚诪讟诪讗 谞诪讬 讻砖讗专 讗讘诪讛状讞 讜讻专状诪.


谞诪爪讗 讚讛专诪讘状诐 讜讬转专 讛专讗砖讜谞讬诐 驻诇讬讙讬 讘驻诇讜讙转转 讛讘状讞 讜讛砖状讱, 讚诇注转 讛专诪讘状诐 讗讬讻讗 讗讬住讜专 讘专讜专 讘讗讘专 讛讬讜爪讗, 讗讬住讜专 讚讘砖专 讘砖讚讛 讟专驻讛, 讜诇讬转专 讛专讗砖讜谞讬诐 诇讬讻讗 讗讬住讜专 讘专讜专, 讜专拽 诪驻谞讬 砖讗讬谉 诇讜 住讬诪谞讬诐 诇砖讞讬讟讛 谞讗住专. 讜诪讝讛 转专讗讛 讙状讻 讗讬讱 诪讜讻专讞 讘讚注转 讛专诪讘状诐 诇讗诪专 讚讙诐 诇讗 谞砖讞讟讛 讗诪讜 讗讬讻讗 讗讬住讜专 讝讛, 讚讛讗 讘讛讗 转诇讬壮 讚讻讬讜谉 讚讘诇讗 拽专讗 讚讜讘砖专 讘砖讚讛 讛讜讛 诪转讬专讬谉 讗讘专 讛讬讜爪讗 注状讬 砖讞讬讟转 讛讗诐 讗祝 讘诇讗 讛讞讝讬专, 诪砖讜诐 讚谞讙专专 讛讗讘专 讗讞专 讙讜祝 讛讜诇讚, 讚讛讗 讗讬谉 诇讬讚讛 诇讗讘专讬诐 讗状讻 讛讗 讚讗讬谉 讛砖讞讬讟讛 诪讜注诇转 诇讗讘专 讛讬讜爪讗, 讛讜讗 诪讟注诐 讚讛讜讗 讘砖专 讘砖讚讛, 注状讻 讚讗讬住讜专 讝讛 讛讜讗 讛住讘讛 讚讗讬谞讜 谞讬转专 讜诇讗 诇讛讬驻讱 讚讗讬谞讜 谞讬转专 讬讛讬壮 讛住讘讛 诇讗讬住讜专 讘砖专 讘砖讚讛, 讗诇讗 讚讘诇讗 讛讞讝讬专 讜谞讜诇讚 讗讞状讻 讗讬谉 讻讗谉 讬爪讬讗讛 诇讞讜抓 诇诪讞讬爪讛 诪砖讜诐 讚讗讙诇讗讬 诪诇转讗 讚转讞诇转 诇讬讚讛 讛讜讛 讻诪砖状讻 诇诪注诇讛 讘讚讘讜专 讛拽讜讚诐, 诪砖讗状讻 讘讛讞讝讬专 讚讘讟诇 讛诇讬讚讛, 讜讻谉 讘诇讗 讛讞讝讬专 讜讞转讻讜 拽讜讚诐 砖讞讬讟讛, 讚讻讬讜谉 讚讞转讻讜 讗讬谉 讻讗谉 诇讬讚讛 诇讗讘专 讜砖驻讬专 讗讬讻讗 讞讜抓 诪讗讬住讜专 讗讘诪讛状讞, 讙诐 讗讬住讜专 讘砖专 讘砖讚讛 诇讛讜讬 讻讟专驻讛, 讜注讬讬谉 讘讛状讛 讛诇讻壮 讬壮 砖讛专诪讘状诐 讛砖诪讬讟 讗讘注讬壮 讚谞讞转讱 讗讘专 讗讘专 讚讙专住 讘讙诪壮 诇诪状讚 讬砖 诇讬讚讛 诇讗讘专讬诐 讜讛讜讗 讚诇讗 讻讛诇讻转讗.


讜讚注 讚讛讘状讞 讜驻专状讞 讘住讬壮 讬状讚, 驻诇讬讙讜 讘砖讜讞讟 讗转 讛讟专驻讛 讜讛讜爪讬讗 讛注讜讘专 讗转 讬讚讜, 讗诐 谞讬转专 讛讗讘专 讘砖讞讬讟转 讛注讜讘专 讗讜 诇讗. 讚诇讚注转 讛讘状讞 谞讬讛讜 讚讬砖 砖讞讬讟讛 诇讜诇讚 讛谞砖讗专 讗驻讬诇讜 专拽 诪讬注讜讟 谞砖讗专 讘驻谞讬诐, 诪砖讜诐 讚讚壮 住讬诪谞讬诐 讗讻砖专 讘讜 专讞诪谞讗, 讗讘诇 讛讗讘专讬壮 讗住讜专讬诐, 讜讛驻专状讞 讻转讘 注诇讬讜 讜注诇 讛砖状讱 讚拽讗讬 讘砖讬讟转讬壮 讚讟注讜转 讛讜讗 讘讬讚诐, 讚讻诇 砖讬砖 诇讜诇讚 住讬诪谞讬诐 诇砖讞讬讟讛 砖讜讘 谞讬转专讬诐 讙诐 讛讗讘专讬诐 讛讬讜爪讗讬诐. 讜诇驻讬 讘讗讜专讬谞讜 讛讘状讞 诇砖讬讟转讜 讬驻讛 讻转讘, 讻讬 诇讚注转 讛专诪讘状诐 讜讚讗讬 讻谉 讛讜讗, 讚讗讘专 讛讬讜爪讗 讗住讜专 诪讟注诐 讘砖专 讘砖讚讛 注讜讚 拽讜讚诐 讛砖讞讬讟讛 讜讗讬讱 转讛谞讬 诇讜 讛砖讞讬讟讛 诇住诇拽 讗讬住讜专 讝讛, 讗讘诇 诇讗讬讚讱 讛专讗砖讜谞讬诐, 讚讗讬谉 讻讗谉 讗讬住讜专 专拽 砖讗讬谉 诇讜 住讬诪谞讬诐 诪诪讬诇讗 讻诇 砖讬砖 砖讞讬讟讛 诇讜诇讚, 讜讚讗讬 讚谞讬转专讬诐 讙诐 讛讗讘专讬诐 砖讬爪讗讜, 讚专拽 诇讝讛 讗讬转拽砖 诇讟专驻讛 讚讗讬谉 诇讜 讛讬转专 讘砖讞讬讟转 讛讗诐 讗讘诇 砖讞讬讟转 注爪诪讜 诪讛谞讬 诇讬壮. 讜讘讝讛 谞讚讞讛 专讗讬壮 讛驻专状讞 讚诪讘讬讗 专讗讬壮 诪讛讗 讚讗诪专讬谞谉 讙讘讬 讗讘注讬壮 讚诪讛讜 诇讞讜砖 诇讝专注讜, 讗讬 诇专状诪 讗讬住讜专 讬讜爪讗 诇讬讻讗, 讗诇诪讗 讚讻讬讜谉 讚讬砖 砖讞讬讟讛 诇讜诇讚, 诇讗 谞讗住专 讗讘专 讛讬讜爪讗 注讬讬状砖. 讜诇驻讬 讛讗诪讜专 讗讬谉 专讗讬壮, 讚诇讚注转 讛专诪讘状诐 讜讛讘状讞 讚住状诇 讻谉, 专状诪 讜专讘谞谉 讘讝讛 诪诪砖 驻诇讬讙讜 讗讬 讗讘专 讛讬讜爪讗 讬砖 讘讜 讗讬住讜专 讟专驻讛 诪爪讚 注爪诪讜, 讗讜 专拽 讗讬住讜专 讗讘诪讛状讞 注状讬 砖讗讬谉 诇讜 住讬诪谞讬诐 诇砖讞讬讟讛 讜专状诪 讚住状诇 讚诪讟诪讗 诪砖讜诐 讗讘诪讛状讞 住状诇 讚讗讬住讜专讜 专拽 诪砖讜诐 砖讗讬谉 诇讜 住讬诪谞讬诐 讜讻谞状诇, 讜讗状讻 讗诐 讘谉 讟壮 讞讬 讛讜讗, 讛讟注讜谉 诇讚讬讚讬壮 砖讞讬讟讛, 诪讜注诇转 讛砖讞讬讟讛 讙诐 诇讗讘专讬诐 诪砖讗状讻 诇专讘谞谉, 讜讝讛 谞讻讜谉 诪讗讚 讙诐 讛专讗讬讜转 讛讗讞专讜转 诪转讜住壮 讜专砖讘状讗 讚祝 注状讛 注状讘 讗讬谞诐 诪讻专讬注讜转 讚讚讬谉 讝讛 转诇讜讬 讘讗诪转 讘驻诇讜讙转转 专诪讘状诐 转讜住壮 讜专砖讘状讗. 讜讛砖状讱 讚住状诇 讘驻砖讬讟讜转 讻讚注转 讛转讜住壮 讜讛专砖讘状讗 讜讻谞状诇, 讜讻讗谉 驻住拽 讻讘状讞 讚砖讜讞讟 讗转 讛讟专驻讛 讛讗讬讘专讬诐 讛讬讜爪讗讬诐 讗住讜专讬诐, 诇讻讗讜专壮 诪讝讻讬 砖讟专讬 诇讘讬 转专讬. 讜砖讬讟转 讛专诪讘状诐 讝状诇 讛讜讗 诇讻讗讜专壮 讛砖讬讟讛 讛诪讞讜讜专转 讘砖状住 讚讻驻讬 讘讬讗讜专谞讜 谞专讗讛 讚驻诇讬讙讬 讘讝讛 专状诪 讜专讘谞谉 讜讛诇讻讛 讻专讘谞谉, 讚诪讙注 讟专讬驻讛 讛讜讗 讜诇讗 谞讘诇讛. 讗诇讗 讚讛讗 讚讗住讜专 诪拽讜诐 讞转讱 诇专诪讘状诐 拽砖讛 诪讗讚 诇讛讜诇诪讜, 讚讻讬讜谉 讚诇讗 讛讜讛 讘讻诇诇 讘砖专 讘砖讚讛, 讚讛讗 讞讝讬谞谉 讚讞讝专讛 诪讛谞讬, 讜讗状讻 诇诪讛 讬讗住专 讻诇诇 讜讻诇诇, 谞讬诪讗 讚诪拽讜诐 讞转讱 谞讙专专 讗讞专 讛讜诇讚, 讻诪讜 讚讛讜讛 讗诪专讬谞谉 注诇 讻诇 讛讗讘专 讗讬 诇讗讜 拽专讗 讚讜讘砖专 讘砖讚讛, 讜讗讬谉 诇讜诪专 讚讛砖转讗 讚讗讬讻讗 拽专讗 讚讜讘砖专 讘砖讚讛 诇讗住讜专 讛讗讘专, 讗诪专讬谞谉 诪拽讜诐 讞转讱 谞讙专专 讗讞专 讛讗讘专, 讚讗状讻 诇诪讛 诪讛谞讬 讞讝专讛 讻讬讜谉 讚谞讗住专 注诐 讛讬讜爪讗, 讜注讬讬壮 讘诪砖讘爪讜转 住讬诪谉 讬状讚 住拽状讙 讘砖诐 讛诇讘讜砖 讜诪砖状讻 注诇讬讜 砖诐 讚讘专讬诐 谞讜讙注讬诐 讘讚讘专讬谞讜 讘诪注讟 讗诇讗 讚讙诐 注诇讬讜 拽砖讛 诇诪讛 转讜注讬诇 讞讝专讛. 讜注讬讬谉 讘讚讘专讬谞讜 讘住讜祝 讛住讜讙讬壮.


注讜讚 讝讗转 专讗讬转讬 诇讘讗专 讚诇驻讬 讚注转 讛专诪讘状诐 讚讗讘专 讛讬讜爪讗 注诐 讗讘专 讛诪讚讜诇讚诇 讞讚 讚讬谞讗 讗讬转 诇讛讜, 讚讘砖谞讬讛诐 讗讬讻讗 讗讬住讜专 转讜专讛 讜讗讬谉 讘讜 诪诇拽讜转, 讗状讻 诇注谞讬谉 讟讜诪讗讛 讚专讘谞谉 诇讟诪讗 拽讚砖讬诐 谞诪讬 讝讛 讻诪讜 讝讛 讜诪讟诪讗 拽讚砖讬诐 诪讚专讘谞谉. 讜讘讗诪转 讘驻状讘 诪讛诇讻壮 讗讘讛状讟 诇讗 讛讝讻讬专 专讘讬谞讜 讛讙讚讜诇 讘讗讘专讬诐 讛诪讚讜诇讚诇讬诐 讟讜诪讗讛 讝讜, 专拽 讘讗讘专 讛讬讜爪讗, 讜讗讜诇讬 诪讗讞专 砖诇讗 谞讝讻专 讘讙诪专讗 诇讗 讞砖 诇讻转讜讘, 讗讘诇 讘讗诪转 讙诐 诇注谞讬谉 讝讛 讞讚 讚讬谞讗 讗讬转 诇讛讜. 讜讚讜状拽 讛讬讟讘 讘讻诇 讝讛 讻讬 讛讜讗 驻专讬 讬讙讬注讛 专讘讛 讜住状讚.


专砖状讬 讚状讛 讜讘砖专 讘砖讚讛: 讻诇讜诪专 讞讜抓 诇诪讞讬爪转讜 讚讛讬讬谞讜 诇讗讜讬专, 砖专讞诐 讝讛 讛讜讛 诇讬壮 诪讞讬爪讛 诇讛转讬专讜 讘砖讞讬讟讛 讜讻讜壮, 讜讻诇 诪讬 砖讬砖 诇讜 诪讞讬爪讛 讜讬爪讗 讻讙讜谉 讘砖专 拽讚砖讬诐 砖讬爪讗讜, 谞诪讬 诪讛讗讬 拽专讗 谞驻拽讗 诇谉 注讻状诇, 讜讛专讗砖 讬讜住祝 注诪讚 注诇 砖驻转 讬转专 讝讜 讘专砖状讬, 砖讛讜住讬祝 讛讗讬 讜讻诇 诪讬 砖讬砖 诇讜 诪讞讬爪讛, 讜讛讜讗 讘讗诪转 驻诇讗 讜讛专讗状讬 讝状诇 谞讚讞拽 讘讝讛. 讗讘诇 诇讬 谞专讗讛 讚专砖状讬 讛讜爪专讱 诇讝讛 讚讛讜讛 拽砖讛 诇讬壮, 诪讬 注砖讛 专讞诐 讝讛 诪讞讬爪讛 诇讜诇讚, 讛讬转专 砖讞讬讟讛 讜讛讜讗 讬诇驻讜转讗 诪讻诇 讘讘讛诪讛, 讜讗讬讱 谞讗诪专 讚讛讗讬 拽专讗 讚讜讘砖专 讘砖讚讛 拽讗讬 注诇 讛讗讬 讬诇驻讜转讗 讚注讬拽专讛 注诇 驻讛, 讜专讱 讚专拽 讗住诪讻转讗 谞住诪讻讛 诇拽专讗 讚讻诇 讘讘讛诪讛, 讚诪讬讬专讬 诪住讬诪谞讬 讘讛诪讛 讟讛讜专讛 讜诇讗 诪砖讞讬讟讛, 讜讻注讬谉 讝讛 诇讗 诪爪讬谞讜, 诇讻谉 讻转讘 专砖状讬 讝状诇, 讚讘讗诪转 讛讗讬 拽专讗 讗讻诇 诪讛 砖讬爪讗 诪诪讞讬爪转谉 讗转讗, 讻讙讜谉 讘砖专 拽讚砖讬诐 砖讬爪讗讜, 讜讗谞谉 讬讚注讬谞谉 诪诪讬诇讗 讚讛状讛 讘讗讘专 讛讬讜爪讗 讗砖专 诪驻讬 讛砖诪讜注讛 诇诪讚谞讜, 讚专讞诐 讗诪讜 讛讜状诇 诪讞讬爪讛 诇注谞讬谉 讛讬转专 砖讞讬讟讛, 谞诪讬 讛讚讬谉 讻谉, 讗讘诇 拽专讗 讜讚讗讬 诇讗 讗转讬 诇讚讘专 砖诇讗 讬讚注讬谞谉 专拽 注状驻 讚谞拽专讗 讘砖专 讛讬讜爪讗, 讜讛讘谉 讗转 讝讛 讻讬 讛讜讗 讚讘专 讛注讜诪讚 讘专讜诪讜 砖诇 注讜诇诐, 讜诪拽讜诐 讛谞讬讞讜 诇讬 诪谉 讛砖诪讬诐 转讬诇状转. 讜注讬讬谉 讘住讜祝 讛住讜讙讬壮 讘讚讘专讬谞讜.





讬诐 砖诇 砖诇诪讛

讚讬谉 讘讛诪讛 讛诪拽砖讛 诇讬诇讚 讜讛讜爪讬讗 讛注讜讘专 讗转 讬讚讜 讜讛讞讝讬专讛 诪讜转专 讛注讜讘专 讘讗讻讬诇讛 讗讘诇 讛讗讘专 注爪诪讜 讗住讜专 讜诪拽讜诐 讞转讱 诪讜转专 讜讗诐 诇讗 讛讞讝讬专讜 诪拽讜诐 讞转讱 谞诪讬 讗住讜专 讜讘讬讗专谞讜 讚讚讬谉 讝讛 砖诇 讗讬住讜专 讗讘专 讛讬讜爪讗 讗讬谞讜 砖讬讬讱 讗诇讗 讻砖谞砖讞讟讛 讗诪讜 拽讜讚诐 砖谞讜诇讚 讗讘诇 讗诐 谞讜诇讚 拽讜讚诐 砖讞讬讟转 讗诪讜 讗讬谉 讘讜 讗讬住讜专 讻诇诇 讜讗诐 讙讚诇讛 讗讜转讜 讛注讜讘专 讛谞讗住讜' 讘讗讘专 讛讬讜爪讗 讜讬诇讚讛 讞诇讘讛 讗住讜' 讜讗诐 讛讜爪讬' 讬讚讜 讜讛讞讝讬专讛 讜讞讝专讛 讬讚讜 砖谞讬转 讜讛讜爪讬讗讛 讜讛讞讝讬专讛 注讚 砖讛砖诇讬诐 诇专讜讘' 谞讗住专 讛诪讬注讜讟 砖讘驻谞讬诐 讜讚讬谉 讗诐 讞转讱 诪谉 讛注讜讘专 砖讘诪注讬讛 讜谞诪爪讗 讘转讜讻讛 讗讞专 砖讞讬讟转 讛讗诐 诪讜转专 讗讘诇 讗诐 讞转讱 诪讙讜驻讛 讻讙讜谉 讟讞讜诇 讻' 讜诪爪讗 讘转讜讻讛 诇讗讞专 砖讞讬讟讛 讗住讜专:


讘讛诪讛 讛诪拽砖讛 诇讬诇讚 讜讛讜爪讬讗 讛注讜讘专 讗转 讬讚讜 讜讛讞讝讬专讛 诪讜转专 讘讗讻讬诇讛 讛讜爪讬讗 讗转 专讗砖讜 讗注"驻讬 砖讛讞讝讬专讜 讛专讬 讛讜讗 讻讬诇讜讚 驻讬' 讜讗讬谞讜 谞讬转专 讘砖讞讬讟' 讗诪讜 讞讜转讱 诪谉 讛注讜讘专 砖讘诪注讬讛 诪讜转专 讘讗讻讬诇讛 讚讬诇驻讬谞谉 诪讻诇 讗砖专 讘讘讛诪讛 转讗讻诇讜 讻讚诇拽诪谉 诪谉 讛讟讞讜诇 讜诪谉 讛讻诇讬讜转 讗住讜专 讘讗讻讬诇讛 讝讛 讛讻诇诇 讚讘专 砖讛讜讗 讙讜驻讛 讗住讜专 讜砖讗讬谞讜 讙讜驻讛 诪讜转专 讗诪专 专"讬 讗"专 讛讗 讚拽转谞讬 讛讜爪讬讗 讗转 讬讚讜 讜讛讞讝讬专讛 诪讜转专 讘讗讻讬诇讛 讚讜拽讗 讛注讜讘专 拽讗诪专 讗讘诇 讗讘专 注爪诪讜 讗住讜专 讘讗讻讬诇讛 讚讗诪专 拽专讗 讜讘砖专 讘砖讚讛 讟专驻讛 讻讬讜谉 砖讬爪讗 讞讜抓 诇诪讞讬爪转讜 讗住讜专 驻讬' 讜讛专讬 讛讜讗 讻讟专驻讛 讜讗讬谉 讛讬转专 诇讗住讜专讜 讜讬砖 讞讬诇讜拽 讘讬谉 讛讞讝讬专讜 砖诪拽讜诐 讞转讱 诪讜转专 讗讘诇 诇讗 讛讞讝讬专讜 爪专讬讱 诇讛讜住讬祝 注诇 诪拽讜诐 讞转讱 诪讘驻谞讬诐 讜诇讗 砖讬讞转讜讱 诪爪讜诪爪诐 诪讛 砖讛讜爪讬讗 诇讞讜抓 讻讬 诪拽讜诐 讛讞转讱 砖诪讘讚讬诇 讘讬谉 驻谞讬诪讬 诇讞讬爪讜谉 讜注讜诪' 注诇 砖驻转 讛专讞诐 谞诪讬 谞讗住专 注讜诇讗 讗专"讬 讗讘专 注爪诪讜 诪讜转专 讜驻专讻讬 诇注讜诇讗 讗诇讬讘讗 讚专"讬 讜住诇拽讗 讘转讬讜讘转讗 讜讗"讻 讛诇讻转讗 讻专讘 转讜 诪住讬拽 讘诪注专讘讗 诪转谞讬 讛讻讬 专讘 讗诪专 讬砖 诇讬讚' 诇讗讘专讬诐 讜专"讬 讗诪专 讗讬谉 诇讬讚讛 诇讗讘专讬诐 驻讬专砖"讬 讗讬谉 诇讬讚讛 诇讗讘专讬诐 讜讗祝 诪讛 砖讬爪讗 诪讜转专 诪讗讬 讘谞讬讬讛讜 讘讬谉 诇"拽 诇诇"讘 诇诪讬住专 诪讬注讜讟 讗讘专 砖讘驻谞讬诐 诇诇讬砖谞讗 拽诪讗 讗诇讬讘讗 讚专讘 讗讬谉 讗讬住讜专 讗诇讗 讛讬讜爪讗 讜诇诇"讘 讻讬讜谉 讚讬砖 诇讬讚讛 诇讗讘专讬诐 讗祝 诪讬注讜讟 砖讘驻谞讬诐 讞砖讜讘 讻讬诇讜讚 讜讗住讜专 讜诪住讬拽 讗讞"讻 讗讬讘注讬讗 诇讛讜 诇讚讘专讬 讛讗讜诪专 讗讬谉 诇讬讚讛 诇讗讘专讬' 讛讜爪讬讗 讛注讜讘专 讗转 讬讚讜 讜讛讞讝讬专讛 讜讞讝专 讜讛讜爪讬讗 讗转 讬讚讜 讛砖谞讬转 诇讞讜抓 讜讛讞讝讬专讛 注讚 砖讛砖诇讬诐 诇专讜讘 诪讛讜 诪讬 讗诪专讬谞谉 讛讗 谞驻拽 诇讬讛 专讜讘讗 讗讜 讚讬诇诪讗 讻讬讜谉 讚讛讚专 讛讚专 讗转"诇 讻讬讜谉 讚讛讚专 讛讚专 讛讜爪讬讗 讛注讜讘专 讗转 讬讚讜 讜讞转讻讛 讜讞讝专 讜讛讜爪讬讗 讗转 讬讚讜 讜讞转讻讛 注讚 砖讛砖诇讬诐 诇专讜讘讜 诪讛讜 诪讬 讗诪专讬谞谉 讛讗 谞驻拽 诇讬讛 专讜讘' 讗讜 讚讬诇诪讗 专讜讘讗 讘讘转 讗' 讘注讬谞谉 讜讻' 讛专讗"砖 讜拽' 诇驻讬专砖"讬 讚讗"讻 讛讱 讘注讬讗 讚讛讜爪讬' 注讜讘专 讗转 讬讚讜 讜讛讞讝讬专讛 讛讜讗 讚诇讗 讻讛诇讻转讗 讚专"讬 讗讬转讜转讘 诇注讬诇 讜注讜' 讚诇专"讬 讻讬讜谉 讚讛讜讬 讞讝专讛 诇讛转讬专 注爪诪讜 讻"砖 诇注谞讬谉 讛注讜讘专 讚诇讗 讛讜讬 讻讬诇讜讚 讜注讜' 讚讛诇"诇 诪讗讬 讗讬讻讗 讘讬谉 讛讗讬 诇讬砖谞讗 诇讛讗讬 诇讬砖谞讗 讻讚讗讬转讗 讘驻"拽 讚谞讚讛 讛讬诇讻讱 谞专讗讛 讻驻讬' 专讬"祝 讝"诇 讚诇讛讗讬 诇讬砖谞讗 诪讜讚讛 专"讬 讚讛讗讘专 砖讬爪讗 讗住讜专 讜讗讬谉 诇讜 转拽谞讛 讘讞讝专' 讜讘注讬 诪讗讬 讘谞讬讬讛讜 讘讬谉 专讘 诇专"讬 诇诪讬住专 诪讬注讜讟 讗讘专 砖讘驻谞讬' 诇专讘 讚讗诪专 讬砖 诇讬讚讛 讗住讜专 讜诇专"讬 讚讗诪专 讚讗讬谉 诇讬讚讛 谞讛讬 讚诪讛 砖讬爪讗 讗住讜专 诪"诪 诇讗 砖专讬谞谉 诪讬注讜讟 讗讘专 砖讘驻谞讬诐 讗讞专 讛专讜讘 讛讬讜爪讗 讻讬讜谉 讚讗讬谉 诇讬讚讛 讜讘讝讛 驻住拽 讻专"讬 讚讘讛讗 诪讬诇转讗 诇讗 讗转讜转讘 讜拽"诇 专讘 讜专"讬 讛诇讻讛 讻专"讬 讜讛讗 讚讗诪专讬谞谉 诇拽诪谉 诪"讟 讚专"讬 讛讗 讗讬转 诇讬讛 转拽谞转讗 讘讞讝专讛 讛讬讬谞讜 讗诇讬讘' 讚专"讬 讚诇"拽 注"讻 讜讗谞讬 讗讜诪专 砖讘讜讜讚讗讬 驻讬专讜砖讜 讗诪转 讗讘诇 诪讛 砖驻住拽 讛诇讻' 讻专"讬 诇讛拽诇 讜住"诇 讚讛讱 讘注讬讗 讚讗讬讘注讬讗 诇讛讜 诇讚讘专讬 讛讗讜诪专 讗讬谉 诇讬讚讛 诇讗讘专讬' 讻讜' 讛讜讗 讘讜讚讗讬 讗诇讬讘讗 讚讛诇讻转讗 讗讜诪专 讗谞讬 诪讚拽讗诪专 住转诪讗 讚转诇诪讜讚讗 讗讬讘注讬讗 诇讛讜 诇讚讘专讬 讛讗讜诪专 讗讬谉 诇讬讚讛 讻讜' 诪砖诪注 讚讗讬谉 讛诇讻讛 讻诪讜转讜 讗诇讗 诇讚讘专讬讜 讛讜讗 讚拽讗 诪讘注讬' 诇谉 讜讻诪讛 驻注诪讬诐 住诪讻讜 讛诪讞讘专讬诐 讗讛讗讬 诇讬砖谞' 诇讛讜爪讬讗 讛讛诇讻讛 诪讻诇诇讜 讜注讜讚 讗讚专讘讛 诪讚讗讬讘注讬讗 诇讛讜 诇拽诪谉 讗讬 讛诇讻讜 讘讗讬讘专讬谉 讗讞专 讛专讜讘 诇注谞讬谉 诇讬讚讛 诪砖诪注 诇讛讚讬讗 讛讗 诇讗讜转讜 讗讘专 诪讛谞讬 诇讬讚讛 讚讗讬 诇讗 诪讛谞讬 讗驻讬诇讜 诇讗讜转讜 讗讘专 注爪诪讜 诇讗住讜专 讗"讻 驻砖讬讟讗 讚诇讗 拽讗 诪讛谞讬 诇诇讬讚转 讻诇 讛讙讜祝 讜讗祝 砖讛专"谉 谞讚讞拽 讘讝讛 砖讻转讘 诇拽诪谉 讜讝"诇 讜讗祝 注"讙 讚拽"诇 讻专"讬 讚讗诪专 讗讬谉 诇讬讚讛 诇讗讘专' 讚讬诇诪' 讻讬 讗专"讬 讗讬谉 诇讬讚讛 诇讗讘专讬诐 讘讚讗讬讻讗 专讜讘 注讜讘专 诪讘驻谞讬诐 注"讻 讜住讘专讗 拽诇讜砖讛 讜讞诇讜砖讛 讛讬讗 诇讜诪专 砖专讜讘 注讜讘专 诪讛谞讬 诇注谞讬谉 诪讬注讜讟 讗讘专 讘讗讬住讜专 讬讜爪讗 讻讬 诇讗 诪爪讬谞讜 专讜讘 注讜讘' 讗诇讗 诇注谞讬谉 诇讬讚讛 诇驻"讝 诪"砖 讛专讗"砖 讘讛谞讬 转专转讬 讘注讬讜转 讞讚讗 诇讞讜诪专讗 讜讞讚讗 诇拽讜诇讗 讚讛讬讬谞讜 讘注讬讗 专讗砖讜谞讛 讛讜爪讬讗 讬讚讜 讜讛讞讝讬专讛 讻讜' 讗诪专讬谞谉 讻讬讜谉 讚讛讚专 讛讚专 讘砖讬讟转 讛讙讗讜谞讬诐 讚讻诇 讗转"诇 驻住拽 讛诇讻讛 讛讜讗 讜讗诐 讛讜爪讬' 讬讚讜 讜讞转讻讛 讻讜' 诪住拽讬谞谉 诇讗讬住讜专讗 砖讗祝 讛诪讬注讜讟 讛谞砖讗专 诪讘驻谞讬诐 谞讗住专 诇驻讬 诪"砖 讚讬砖 诇讬讚讛 诇讗讘专讬诐 讜诇讗 诪讛谞讬 讞讝专讛 讗祝 诇诪讬注讜讟 讗讘专讬诐 砖诪讘驻谞讬诐 讜驻砖讬讟讗 砖讛讻诇 谞讗住专 讜讗注"驻 砖诇讗 专讗讬转讬 砖讜诐 诪驻专砖 砖驻讬' 讻讚讘专讬 诪讛 讘讻讱 讘驻专讟 讻砖讛讜讗 诇讛讞诪讬专 讙诐 驻讬专砖"讬 讛讜讗 住讬讜注 诇讝讛 砖讛讱 讘注讬讜转 诇讗讜 讗诇讬讘讗 讚讛诇讻转讗 谞谞讛讜 转讜 拽诪讬讘注讬讗 诇讬讛 讘住讜讙讬' 讘注讬 专' 讬专诪讬讛 诪讛讜 诇讞讜砖 诇讝专注讜 驻讬' 讘讗讜转讜 砖讛讜爪讬讗 讬讚讜 讻讜' 讜诪住讬拽 讛"讚 讗诇讬诪讗 讚讗讬 讘讗 注诇 讘讛诪讛 诪注诇讬讜转讗 诪讗讬 讗讬专讬讗 讛讗讬 讚讗讬转 讘讬讛 讗讬住讜专 讬讜爪讗 讗驻讬' 讘谉 驻拽讜注 讚注诇诪讗 讚诇讬转 讘讬讛 讗讬住讜专 讬讜爪讗 谞诪讬 讚讗诪专 专讘 诪砖专砖讬讗 诇讚讘专讬 讛讗讜诪专 讞讜砖砖讬谉 诇讝专注 讛讗讘 讘"驻 讛讘讗 注诇 讘讛诪讛 诪注诇讬讜转' 讛讜诇讚 讗讬谉 诇讜 转拽谞讛 讗诇讗 讚讘讗 注诇 讘"驻 讚讻讜讜转讬讛 讜讻讜' 转讜 诪住讬拽 讗诇讗 讛讗 拽讗 诪讘注讬讗 诇谉 讗诐 谞讞讜砖 诇讝专注讜 讻诇讜' 讻砖讛转讞讬诇 诇讬诇讚 讜讬讛讬讛 诇讛 讞诇讘 讗讬 砖专讬 讛讗讬 讞诇讘 讗讜 诇讗 讜谞讗诪专 诪讞诪转 砖讛讞诇讘 讘讗 诪讻讞 讻诇 讛讙讜祝 讜讗讘专讬诐 讜讗"讻 讛讞诇讘 谞诪讬 诪转诪爪讛 诪讗讜转讜 讗讘专 讛讗住讜专 讜诇讗 谞驻砖讟讛 讜讗讝诇讬谞谉 诇讞讜诪专讗 讜讗住讜' 讻诇 讛讞诇讘 讛讬讜爪讗 诪诪谞讛 讜诪讜讻讞 诪讛讗讬 住讜讙讬讗 砖讗讬谉 讗讬住讜专 讘讗讘专 讛讬讜爪讗 讗诇讗 讘讘谉 讛驻拽讜注讛 专"诇 砖谞砖讞讟讛 讗诪讜 讜讛讜讗 谞讬转专 讘砖讞讬讟转 讗诪讜 讚讗诇"讻 诪讗' 驻专讬' 诇注讬诇 诪讗讬 讗讬专讬讗 讛讗讬 讚讗讬转 讘讬讛 讗讬住讜专 讛讬讜爪讗 讗驻讬' 讘"驻 讚注诇诪讗 谞诪讬 讻讜' 砖诪讗 讛讱 讘注讬讬讗 讗讬讬专讬 讘讗讬谞讜 讘"驻 砖谞讜诇讚 讗讞"讻 讻讚专讻讜 拽讜讚' 砖谞砖讞讟 讛讗诐 砖讗讝 讗讬谞讜 谞讬转专 讘砖讞讬讟转 讗诪讜 诇注讜诇诐 讗诇讗 讚讻讛"讙 诇讬转 诇讬转 讘讬讛 讗驻讬' 讗讬住讜专 讗讘专 讛讬讜爪讗 讜讻"讻 讛拽讗专"讜 讝"诇 讘砖诐 诪讛专讬"谉 讞讘讬讘 讜讝"诇 讜诇讻讗讜专讛 谞专' 砖讚讬谉 讝讛 讻讜诇诇 诇讻诇 注讜讘专 砖讛讜爪讬讗 讬讚讜 讙诐 诇诪讬 砖诇讗 谞砖讞讟讛 讗诪讜 拽讜讚' 诇讬讚转谉 讜讻"谞 诇讻讗讜专讛 诪诇砖讜谉 讛专诪讘"诐 讗讘诇 诇驻讬 讛讗诪转 讝讛 讟注讜转 砖讗"讻 讘专讜讘 讛讘讛诪讜转 讬诪爪讗 讗讬住讜专 讘讛专讘讛 讗讘专讬诐 砖讛诐 讬讜爪讗讬诐 拽讜讚诐 讛诇讬讚讛 讜诇讻谉 爪"诇 砖诇讗 谞讗诪专讜 讚讘专讬诐 讛诇诇讜 讗诇讗 讘注讜讘专 讛谞讬转专 讘砖讞讬讟转 讗诪讜 讜拽讜讚诐 砖讞讬讟转 讛讗诐 讛讜爪讬讗 讛注讜讘专 讛讗讘专 讜讻谉 诪砖诪注 讘住诪"讙 讜诪讚讘专讬 专砖讘"讗 讘转"讛 (注讬讬谉 讘讘"讬 诪"砖 注诇 讛专诪讘"诐 住讬' 讬"讚):


讚讬谉 讘讛诪讛 讛诪拽砖讛 诇讬诇讚 讜讛讜爪讬讗 讛注讜讘专 讗转 讬讚讜 讜讞转讻讛 讜讗讞"讻 砖讞讟 讗转 讗诪讜 讛讘砖专 讟讛讜专 讜诇讗 讗诪专讬谞谉 砖诪拽讘诇 讟讜诪讗讛 诪谉 讛讞讬 砖讞讟 讜讗讞"讻 讞转讻讛 讛讜讬 讻诪讙注 讟专讬驻讛 砖讞讜讟讛:

